Чингиз афандига мактублар (1-қисм) | Azon.uz - Ахборот-таҳлилий портал\nЧингиз афандига мактублар (1-қисм)\n2809 21:00 25.11.2019\nБу китобимни буюк миллатпарвар шоир Шавкат Раҳмонга бағишлайман\n«Тарихнинг моҳияти ватан ва озодликдир...»\nҚўлингиздаги китоб на роман, на қисса, на ҳикоя, на ривоят. У тарихий асар, илмий асар, аммо ҳикоядай завқ-шавқ билан ўқилади. Унинг биринчи саҳифаларини ўқиб чиқишингиз билан жуда ажойиб бир романга дуч келгандек охиригача қўлдан қўймайсиз. Негаки, бу китоб чинакам истеъдод билан, чинакам дард билан ёзилган. Унда фикр кўп, эҳтирос кўп, самимият кўп. Шунинг учун китобдаги мазмун дарҳол юрагингизга бориб етади, вужудингизни қамраб олади, сиз унинг энг теран, энг нозик пучмоқларигача етиб бормоқ учун ва шу туфайли бизга маълум деб ҳисобланган тарихимизни янгидан кашф қилмоқ учун талпинасиз. Ва китоб сўнгида муаллиф билан бирга “тарихнинг моҳияти Ватан ва Озодликдир” деган доно хулосага келасиз.\nКитоб муаллифи Набижон Боқийнинг адабиётга кириб келганига ҳали кўп бўлгани йўқ, аммо у биринчи мақолалари ва илк китоблари биланоқ ҳамманинг эътиборини ўзига қаратди. Негаки, у мустақиллик адабиётининг элчиларидан бири сифатида адабиётга кириб келганди. У ҳозирга қадар шу маромини қўлдан бермай маҳкам ушлаб келмоқда. Қўлингиздаги китоб “Чингиз афандига мактублар” деб аталади. Чингиз афанди туркиялик, Анвар пошонинг ўғли. У ҳаёт бўлса, ҳозир камида саксонга кирган бўлмоғи керак. Муаллиф уни танимайди, лекин атоқли миллий-озодлик курашчисининг ўғли сифатида унга мактублар билан мурожаат қилади. Демак, бу бир адабий усул, холос. Китоб ўн саккиз мактубдан иборат. Бу мактублар бизни йигирманчи йилларнинг бошига, инқилоб даврига, фуқаролар уруши даврига қайтаради, кўз ўнгимиздан бизнинг онгимизга “босмачилик ҳаракати” деган тавқи лаънат билан муҳрланиб қолган миллий-озодлик ҳаракатининг жонли манзаралари бирин-бирин ўта бошлайди. Ҳа, Шўролар замонида шўро тарихчилари бу давр ҳақида кўп ёзишган эди. Ўнлаб катта-катта китоблар, минглаб мақола ва рисолалар эълон қилинганди. Уларнинг ҳаммаси ҳайрон қоладиган якдиллик билан “большевиклар бизга бахт олиб келди, кимда ким уларга қарши бўлган бўлса, улар босқинчи, миллатчи, халқ душмани” деган сохта ҳақиқатни миямизга михдай қоқиб қўйганди. Жуда кўпчилик ўша коммунистик сафсатага чиппа-чин ишонган ва ўзининг фикрлаш тарзини шунга қараб бичган эди. Ўзбекни менсимаслик, унга паст назар билан қараш, унинг тарихини ёритишда ҳар қандай ҳақиқатдан чекиниш шу даражага етдики, халқнинг кўп асрлик тарихида йилт этган бирон саҳифа қолмади. Хуллас, Аллоҳнинг инояти билан Ўзбекистон мустақилликка эришгач, унинг тарихини бутунлай янгидан ёзиб чиқиш зарурияти кўндаланг бўлди. Кўп йиллар мобайнида поймол қилинган миллий ғуруримизни тиклаш учун, онгимизни коммунистик хурофотлар асоратидан холи қилмоқ учун тарихимизни ҳақиқат кўзи билан қайтадан кўриб, адолат нуқтаи назаридан қайта баҳолаб чиқмоқ талаб қилинар эди. Набижон Боқий ана шу улуғвор ва қийин вазифанинг ўз маҳрига тушган қисмини бажаришга жазм қилипти ва бу ишни ҳавас қилса арзийдиган катта бир жасорат билан амалга оширипти.\nКитобнинг бош қаҳрамони — Анвар пошо. Биз авваллари ҳам бу турк зобитининг номини кўп эшитган эдик. Аммо уни саргузаштталаб бир одам деб, инглиз разведкасининг жосуси деб, шахсий манфаатлари йўлида катта жонбозлик кўрсатган одам деб эшитган эдик. Набижон Боқий бу “анъанавий” қарашларни бутунлай рад этади ва Анвар пошони истеъдодли саркарда сифатида кўрсатади. Набижоннинг кўрсатишича, Анвар пошо Туркистонга “Иттиҳод ва тараққий” партиясининг топшириғи билан келган ва большевикларга қарши кураш олиб бораётган миллий кучларни бирлаштириш мақсадини кўзлаган. Шу ниятда у Бухорога келган, Шарқий Бухорода ҳаракат қилган, Иброҳимбек билан музокаралар олиб борган, дастлаб ўз мақсади йўлида анча муваффақиятларга ҳам эришган. Бироқ Туркистондаги курашчиларнинг миллий онг даражаси ҳали пишиб етилмагани туфайли уларни ягона Ғоя атрофига бирлаштириш жуда қийин кечади: тарқоқлик эса ўз навбатида мағлубиятга замин бўлади. Охир-пировардида Анвар пошо собит сафдошлари билан бирга Болжувон депарасидаги тенгсиз жангда шаҳид бўлади ва қутлуғ қони тўкилган жойга, яқин қирга дафн этилади (дарвоқе, орадан етмиш тўрт йил ўтгач — 1996 йилнинг 4 август куни Туркия ҳукуматининг ташаббуси билан Анвар пошонинг хоки Болжувондан Истанбулга элтиб қайта дафн қилинди).\nХуллас, шу тарзда Набижон Боқий Анвар пошони Туркистон озодлиги учун курашган, бу ердаги миллий-озодлик ҳаракатига раҳнамолик қилган халқ қаҳрамони сифатида кўрсатади. Бизнинг онгимиз коммунистик оғулар асоратидан бутунлай холи бўлиб улгурмагани учунмикан, бундай хулосани дабдурустдан қабул қилишга қийналамиз. Мен ўйлайманки, Анвар пошо ҳақидаги ҳақиқат, эҳтимол, юқорида зикр этилган бир-бирига зид икки фикр оралиғидадир. Ҳар ҳолда, ҳақиқат фикрлар тўқнашувида туғилса, таққослар ва қиёсларда майдонга келса, фақат бир қутбдаги фикрни такрорлайвермасдан, кимдир иккинчи қутбдаги фикрни ҳам айтиши керак. Демоқчиманки, менга ёхуд бошқа бировга манзур бўлиши ёки бўлмаслигидан қатъи назар, Набижон Боқий ўз қаҳрамонларига баҳо беришда ўз концепциясига, ўз нуқтаи назарига эга бўлишга бутунлай ҳақли! Бунинг устига, китобни ўқиш жараёнида сиз беихтиёр муаллиф томонга ўтиб бораётганингизни сезмай қоласиз — унинг фикрлари, баҳолари, қарашлари сизни ўз жозибасига чулғаб олади. Бу бежиз эмас, албатта. Бу ўринда китобга жозиба бахш этган нарса фақат унинг замиридаги эҳтирос ва самимиятгина эмас. Китоб жуда бақувват фактик материал асосига қурилган. Набижон бир неча йиллар мобайнида Ўзбекистон Давлат архивида, Тожикистон давлат архивида, Тожикистон Компартияси архивида, Ўзбекистон КГБ архивида, бир қатор шахсий архивларда иш олиб борди: биздаги миллий-озодлик ҳаракатига бағишланган Абдулла Ражаб Бойсуний — Туркистонийнинг “Туркистонда миллий мужодала” деган ғоят ноёб китоби материалларидан, Анвар пошонинг Токиода нашр этилган мактубларидан фойдаланган. Буларнинг бари китобга бақувват ишонтириш кучини бахш этган. Ҳар ҳолда, муаллиф айтган мулоҳазалар ёхуд келтирилган дилиллар гоҳо маъқул келмаса, уларни рад этиш унча осон эмас.\nФактик материалнинг сероблиги муаллифга воқеаларни кенг кўламда кўрсатиш, тарихий рангларни анча ҳаққоний тасвирлаш имконини берган. Биз китобда Қўқон мухторияти атрофидаги воқеалар билан ҳам, Ҳисордаги одамларнинг турмуш шароитлари билан ҳам, лақайларнинг этник таркиби билан ҳам батафсил танишамиз. Айни чоқда, китобда Иброҳимбекнинг сиёсий портретини чизишгагина эмас, характер белгиларини кўрсатишга ҳам катта аҳамият берилган. Унинг ўзига хос мағрур сиймоси, тоғликларга хос букилмас қадди-қомати, ўткир нигоҳи кўз ўнгимизда яққол кўринади.\nШундай қилиб, Набижоннинг китобида бизга яқин тарихимизнинг муайян манзаралари — фуқаролар урушининг қонли саҳифалари намоён бўлади. Ҳа, ўша воқеалар, ўша таниш фожиалар. Фақат талқин бошқа, баҳо бошқа, улардан чиқариладиган хулосалар бошқа. Кўрамизки, ўзбеклар Октябр инқилобини қучоқ очиб, гулдурос қарсаклар билан кутиб олган эмас экан. Кўрамизки, ўзбеклар ҳам баъзилар айтганчалик, у қадар анойи бўлмаган эканлар — улар большевиклар салтанатига подага ҳайдалган молдай кириб кетавермаган эканлар. Ўзбеклар большевикларга қўл қовуштириб, қуллуқ қилиб, “осадиган бўлсаларинг, арқонни биз олиб келайликми ё ўзларингдан бўладими?” деб мутеликларини намоён қилишмаган экан. Аксинча, уларнинг инсоний ғурури юксак бўлган, юракларида мардлик жўш урган. Улар учун эътиқоду иймонни, номусу виждонни, эрку ихтиёрни сотиб тирик юргандан кўра, қўлда қурол билан курашиб, тик туриб ўлган яхшироқ эди.\nҲа, Набижоннинг китоби бизга боболаримизнинг мардлигини, шижоатини ибрат қилиб кўрсатадиган китобдир. Айни шу сифати унинг энг қимматли томонидир.\n“Чингиз афандига мактублар” кечаги кун манзараларини ҳаққоний тарзда қайта тиклаган. Лекин, унинг қиммати фақат шунда эмас. Тарих Набижон учун бир бўлиб ўтиб кетган олис ўтмиш эмас, балки бугун ҳам давом этаётган, юракларга ўт солиб, ҳаракатга ундаётган жонли жараёндир. Тарихни англаш, идрок этиш керак. Бугунги кунларимиз учун жонларини фидо қилган боболаримизнинг покиза руҳи ҳозир ҳам одамларнинг виждонига тўғридан-тўғри мурожаат қилади:\n“Биз ўз Ватанимизни биламизми?\nБиз Озодликни биламизми?\nБиз ота-боболаримизни биламизми?”\nТарихни билмак — ана шу саволларга жавоб топмоқ, наинки жавоб топмоқ, балки жавоб топиб, хулосалар чиқариб, фақат сўзларимизда эмас, амалий ишларимизда, кундалик фаолиятимизда муқаддас мустақиллигимизни бақадри имкон мустаҳкамламоқдир.\nпрофессор, 1997 йил\nМақолалар наср Шавкат Раҳмон\n1606 18:49 01.10.2021\nБўёқчи ва қайиқдаги тешик\n4393 05:10 26.08.2021\n4632 05:00 09.08.2021\n«Бир миллионлик» қўчқор\n5132 05:05 06.08.2021\n1927 10:00 25.04.2020\n1857 13:00 22.04.2020


Урганчда Малайзия университети филиали очилади - Hidoyat.uz\nАсосий саҳифа Янгиликлар Ўзбекистон янгиликлари Урганчда Малайзия университети филиали очилади\nЧоп этилди Aprel 14, 2020 Урганчда Малайзия университети филиали очиладиda fikr bildirishni o'chirish\nУрганч шаҳрида Binary халқаро университетини ташкил этиш бўйича видеоконференция шаклида музокаралар бўлиб ўтди деб хабар бермоқда Дунё ахборот агентлиги.\nМузокараларда Ўзбекистон томондан Ўзбекистоннинг Малайзиядаги элчиси Равшан Усмонов, Олий ва ўрта махсус таълим вазири ўринбосари Узоқбой Бегимқулов ҳамда Хоразм вилояти ҳокими ўринбосари Шавкат Тўлаганов; Малайзия томонидан эса Binary менежмент ва тадбиркорлик университети – асосчиси ва ректори Жозеф Адайкалам иштирок этди.\n«Келаси ўқув йилида юқорида айтиб ўтилган таълим лойиҳасини Хоразм вилоятида ишга тушириш учун дипломатик каналлар орқали ҳужжатни тезроқ имзолаш тўғрисида келишувга эришилди», – дейилади хабарда.\nМаълумот ўрнида! 1984 йилда ташкил этилган Binary хусусий университети бизнес бошқаруви, ахборот технологиялари ҳамда менежмент соҳалари бўйича етакчи университетлардан бири. Ҳозирда университетда 60 ортиқ мамлакат фуқаролари, жумладан ўзбекистонлик ёшлар таҳсил олишмоқда.


“Биологик ҳилма — хилликни муҳофаза қилайлик” — Navoiy viloyati ekologiya va atrof muhitni muhofaza qilish boshqarmasi\n“Биологик ҳилма — хилликни муҳофаза қилайлик”\nTahrir vaqti Май 22, 2018\nЖорий йилнинг 22-май куни Ўзбекистон овчи ва балиқчилар спорт бирлашмаси Навоий вилоят бўлимида “Биологик ҳилма — хилликни муҳофаза қилайлик” мавзуида давра суҳбати бўлиб ўтди.\nДавра суҳбатида вилоят Экология ва ароф-муҳитни муҳофаза қилиш бошқармаси ходимлари, Ўзбекистон овчи ва балиқчилар спорт бирлашмаси Навоий вилоят бўлими ходимлари ҳамда Ўзбекистон экологик ҳаракати Навоий ҳудудий бўлинмаси фаоллари иштирок этишди.\nЕр юзида яшовчи ва ўсувчи ноёб, йўқолиб кетаётган тирик организмларнинг кунига бир тури мамлакатлар ёки дунё “Қизил Китоб”ларига киритилмоқда. Шунинг учун ҳам инсонлар уларнинг хилма– хиллигини сақлаб қолишлари зарур. 1992 й. Рио–де–Жанейро (Бразилия)да 156 мамлакат раҳбарлари томонидан имзоланган «Биологик хилма-хиллик тўғрисида»ги Конвенцияга қўшилган. Бу Конвенсияни Ўзбекистон Республикаси 1995 йилда Олий Мажлис томонидан ратификация қилинган. Ўзбекистон Республикаси Вазирлар Маҳкамасининг 1998 йил 1 апрелдаги 139–сонли қарори билан «Биологик ранг-баранглик сақланишининг миллий стратегияси ва ҳаракатлар режаси» ишлаб чиқилган. Биологик хилма-хиллик тўғрисидаги халқаро Конвенциянинг мақсади: – ер куррасида биологик ресурсларнинг хилма-хиллигини сақлаш; халқ хўжалиги соҳалари (қишлоқ хўжалиги, ўрмон ва балиқ хўжалиги) да биологик ресурслардан фойдаланишда табиий ресурсларга ва халқ хўжалиги соҳаларига зарар етказмайдиган усулларни қўллаш; генетик ресурсларни ишлатиш ва улардан фойда олишда адолатли ва тенг ҳуқуқли усулларнинг қўлланилишини рағбатлантиришдан иборат.\nЎзбекистон овчи ва балиқчилар спорт бирлашмаси Навоий вилоят бўлимида ташкил этилган давра суҳбати савол-жавобларга ва фикр-мулоҳазаларга бой тарзда бўлиб ўтди. Давра суҳбатида шунингдек бирлашма музийининг экспонатлари тўғрисида ҳам маълумотлар берилди.


IMEI-кодларини рўйхатдан ўтказишдаги норозиликларга расмий муносабат билдирилди — Sof.uz\n9.07 19:22 433 Ўзбекистон\nМаълумки, мамлакатимизда мобиль қурилмалар IMEI-кодларини рўйхатга олиш тизими жорий этилган. Мазкур тизимни жорий этишдан мақсад – истеъмолчилар ҳуқуқини ҳимоя қилиш, республикамизга сифатсиз мобиль қурилмалар кириб келиши ва унинг ноқонуний савдоси олдини олишдир.\nУмуман олганга, мобиль қурилмалар IMEI-кодларини рўйхатга олиш тизимининг жорий этилиши адолатли рақобат муҳитини юзага келтирди. Бу тизим сабаб ноқонуний ишлаётган тадбиркорлар фаолияти қонунийлаштирилиб, бугунги кунда 150 га яқин импортёрлар фаолият юритмоқда. Ваҳоланки, бир йил аввал импортёрлар бармоқ билан санарлик даражада кам эди.\nТизим билан боғлиқ танқидий фикрларга тўхталадик бўлсак, яъни фуқароларнинг шахсий маълумотлари ўғирланиши корхона фаолиятига боғлиқ эмас. Яъни, буни соддароқ, амалий жараён билан боғлаб тушунтирадиган бўлсак, жорий йил бошидан «ЎзТТБРМ» ДУК (мобиль қурилмаларнинг IMEI кодларини рўйхатга олиш тизими оператори)га паспорт маълумотлари бегона шахслар томонидан ноқонуний фойдаланилиб келинаётганлиги бўйича кўплаб мурожаатлар келиб тушмоқда. Тизим оператори томонидан Интернет тармоғи орқали огоҳлантирувчи чоралар берилаётганлигига қарамасдан, кўплаб истеъмолчилар мобиль қурилмаларни харид қилишда шу жиҳатларга эътибор қаратмаяпти.\nТабиийки, шу ўринда ҳақди савол туғилади: нима учун шундай? Чунки рўйхатга олиш жараёни онлайн режимида амалга оширилади ва тизим оператори жараённинг иккинчи томонида рўйхатдан ўтказувчининг кимлиги, паспорт эгаси ёки қоидабузар бўйича маълумотга эга эмас. Бу ўринда UZIMEI тизим оператори фуқароларнинг паспорт маълумотларини бегона шахслар томонидан фойдаланилиши бўйича жавобгар ҳисобланмайди.\nОнлайн режимида рўйхатга олишни бекор қилиш, бошқача айтганда, ижтимоий тармоқлар орқали “рўйхатдан ўтишда бюрократик ва мантиқсиз тўсиқлар”ни бекор қилиш истеъмолчиларнинг янада кўпроқ норозиликларга олиб келади. Чунки, бундай вазиятда ҳар бир фуқаро рўйхатдан ўтиш учун «Ўзбекистон телекоммуникация тармоқларини бошқариш республика маркази» давлат унитар корхонаси офисларига келиши талаб этилади. Бу фуқароларнинг ортиқча вақт йўқотишига олиб келади.\nБу борада аҳолига қулайлик яратиш мақсадида ҳозирги кунга қадар Қорақолпоғистон Республикаси, барча вилоятлар ва Тошкент шаҳар, шунингдек, айрим туман ва шаҳар марказларида 86 та мобиль қурилмалар IMEI-кодларини рўйхатга олувчи пункт фаолият кўрсатмоқда. Бу борада қолган туман ва шаҳарларда ҳам рўйхатга олиш пунктларни ташкил этиш ишлари амалга оширилмоқда.\nҲозирги вазиятдан келиб чиқиб, фуқароларга уларнинг шахсий маълумотлари (паспорт) бегона шахслар томонидан фойдаланилишининг олдини олишда янада эътиборли бўлишлари мақсадга мувофиқ. Чунки фуқаро паспорт маълумотларини бегоналарга бермаса, рўйхатдан ўтишда (шахсий маълумотлар ўғирланиши) муаммо бўлмайди.\nМухтасар айтганда, мобиль қурилмалар IMEI-кодларини рўйхатга олиш тизими янада такомиллаштирилиб, истеъмолчилар ҳуқуқини ҳимоя қилишга хизмат қилади.\n«Ўзбекистон телекоммуникация тармоқларини бошқариш республика маркази» давлат унитар корхонаси матбуот хизмати.


Xiaomi Mi NoteBook Pro ва Mi NoteBook Ultra флагман ноутбуклари тақдим этилди - Terabayt.Uz\nXiaomi Mi NoteBook Pro ва Mi NoteBook Ultra флагман ноутбуклари тақдим этилди\nXiaomi компанияси бугун янги Xiaomi Mi NoteBook Pro ва Xiaomi Mi NoteBook Ultra ноутбукларини эълон қилди. Xiaomi India компаниясининг бошқарувчи директори ва глобал вице-президенти Ману Кумар Жаин ижтимоий тармоқдаги саҳифасида уларнинг хусусиятлари ва нархи ҳақидаги маълумотлар билан бўлишди.\nXiaomi Mi NoteBook Ultra алюминий корпусга эга. Шунингдек, 15,6 дюймли, янгиланиш частотаси 90Hz бўлган 3200х2000 пикселли IPS дисплейи қурилмага ўрнатилган. Ноутбук Iris Xe графикаси, 8ГБ ёки 16ГБ DDR4 3200 MGts тезкор хотира ва 512ГБ НВМе доимий хотирага эга бўлган 11-авлод Intel Tiger Lake H серияли прoцессор (Core i5-11300H ёки Core i7-11370H) билан жиҳозланган. Ноутбук 70 ватт/соатлик аккумуляторга эга бўлиб, уни USB-C орқали 65 ватт тезликда зарядлаш мумкин.\nMi NoteBook Pro ҳам алюминий корпусга эга, лекин 2560х1600 пикселли, 60Hz экран янгиланиш частотасида ишловчи 14 дюймли IPS дисплейга эга. Ноутбук Iris Xe графикаси, 8ГБ ёки 16ГБ DDR4 оператив хотира ва 512ГБ NVMe доимий хотирага эга бўлган 11-авлод Intel Tiger Lake прoцессори билан жиҳозланган. Бу ноутбукда 70 ватт/соатлик аккумулятор бор, USB-C орқали 65 ваттда зарядлашни қўллаб-қувватлайди.\nИккала янги Xiaomi ноутбукларида бир неча турдаги портлардан фойдаланиш мумкин, жумладан, Thunderbolt 4, қувват узатувчи USB-C, USB 3.2 Ген 1 Type-A, USB 2.0 Type-A, HDMI 1.4 ва 3,5 мм аудио жек портлари иккала ноутбукда мавжуд. Симсиз боғланишда ноутбуклар Wi-Fi 6 ва Bluetooth 5.1 ни таклиф қилади. Иккала ноутбукда 720p резолюциядаги веб-камера, 2W стерео динамик, DTS қўллаб-қувватлаш имконияти, бармоқ изи сканери ва микрофон мавжуд.\nMi NoteBook Ultra ва Mi NoteBook Pro 83 та тугмачали, уч босқичли орқа ёритгичли клавиатурага эга, сенсорли панели Windows Precision драйверларига эга. Дастурий таъминот нуқтаи назаридан, ноутбуклар Windows 10 Home операцион тизимида ишлайди. Улар Windows 11 тизимига бепул ўтиш ҳуқуқига эга.\nXiaomi Mi NoteBook Ultra нархи:\nCore i7 + 16ГБ RAM: 1040 доллар\nCore i5 + 8ГБ RAM: 800 доллар\nCore i5 + 16ГБ RAM: 860 доллар\nXiaomi Mi NoteBook Pro нархи:\nCore i7 + 16ГБ RAM: 980 доллар\nCore i5 + 8ГБ RAM: 770 доллар\nCore i5 + 16ГБ RAM: 800 доллар\nНоутбуклар Ҳиндистонда 31 августдан сотувга чиқарилади.\n#Xiaomi #Xiaomi Mi NoteBook Ultra #Xiaomi Mi NoteBook Pro


КХДР АҚШ билан келишувга амал қилмаслигини билдирди\n20:09 / 21.01.2020\nПхеньян Вашингтон билан мавжуд келишувга амал қилмайди, чунки АҚШ республикага нисбатан душманларча сиёсатини давом эттирмоқда. Бу ҳақда КХДРнинг БМТдаги бўлинма ҳузуридаги доимий ваколатхонаси маслаҳатчиси Чжу Ён Чхолга таяниб Reuters хабар қилди.\n"Биз бошқа томон бажаришдан бош тортаётган келишувга амал қилиш учун сабаб кўрмаяпмиз. Агар АҚШ КХДРга нисбатан душманларча сиёсатини давом эттирадиган бўлса, Корея ярим оролида ҳеч қачон денуклеаризация амалга ошмайди", деди у.\nЧжу Ён Чхолнинг сўзларига кўра, "Агарда Вашингтон бир томонлама тартибда ўз талабларини қўйишга ва санкциялар киритишга уринса, КХДР бошқача йўл тутишига тўғри келади".\n2019 йил июнда КХДР раҳбари Ким Чен Ин ва АҚШ президенти Дональд Трамп Пханмунжомдаги учрашувда денуклеаризация бўйича маслаҳатлашувларни давом эттиришга келишиб олганди. Келишувга мувофиқ, 5 октябрда АҚШ ва КХДР вакиллари Стокҳольмда икки томонлама муносабатларни яхшилаш истиқболларини муҳокама қилиш учун учрашув ўтказди, аммо Вашингтон ва Пхеньян ўртасида мулоқот ўрнатиш ҳаракати самарасиз якунланди.\n10:47 / 20.10.2020\nОқ уй Ўзбекистоннинг БМТ Инсон ҳуқуқлари бўйича кенгашига аъзо этиб сайланганига муносабат билдирди\n23:08 / 19.10.2020\nАҚШда ҳар 10 ходимдан 9 нафари уйда ишлашни афзал кўрмоқда – тадқиқот\n22:54 / 19.10.2020\nАҚШда олти нафар россияликка нисбатан хакерлик айблови эълон қилинди\n21:32 / 19.10.2020\nАҚШдаги сайловларга аралашув: Facebook ва Instagram’да 120 минг пост ўчирилди


“Хатирчи ҳаёти” газетаси жамоаси фаолиятини тўхтатиш арафасида. Нега? – Jurnalist\n“Хатирчи ҳаёти” газетаси жамоаси фаолиятини тўхтатиш арафасида. Нега?\nR S2019-03-14T11:40:34+00:0014 Mart, 2019|Навоий вил.|\nУшбу хабарни эшитгач, масалага ойдинлик киритиш мақсадида таҳририят билан боғланар эканмиз, газета муҳаррири афсус билан айни ҳақиқатни тасдиқлади ва фаолиятни давом эттириш учун барча чоралар кўрилаётганлигини айтди.\nУзоқ суҳбатдан сўнг “Аттанг, 180 минг кишилик туман (вилоятимиздаги аҳоли сони жиҳатидан энг катта ҳудуд) аҳли орасидан газетага обуна бўладиган 5 минг (жами аҳолининг атиги 4 фоизи!) зиёли топилмаса”, деган ўй хаёлимиздан кечди. Дарҳақиқат, вилоятимиздаги энг кекса нашрнинг (1930 йилдан чиқа бошлаган) тақдири шу тахлит якун топши ачинарли. Айб кимда? Таҳририят фаолиятига беэътибор муассисдами ёки газетанинг бозор талабига мос эмаслигидами?\nЯна бир газета - “Навбаҳор тонги” таҳририяти ходимлари ҳам 4 ойдан буён ойликсиз ишлаб келмоқда. Гарчи газета ҳафта мобайнида чоп этилиб келинаётган бўлсада таҳририятнинг босмахона ва бошқа харажатлари  – қарзлари кун сайин ортаяпти ва бу ҳолат мазкур даргоҳ фаолияти ҳам узоққа бормаслигидан далолатдир.\nҲар иккала газеталарга ҳам жорий йил учун 2 мингтадан обуналар ташкил этилган. Бироқ аввалги йиллардан қолиб келаётган қарздорликларни қоплаш эвазига таҳририят ҳисобига келиб тушган маблағлар тугаб бўлган. 9 ой учун обуна мавсумини давом ээтиш эса бирдан-бир тўғри йўл. Бунда эса нафақат муассис, балки “ҳар бир туманда газета бўлиши керак” деган тушунчаси бор ҳар бир киши бир ёқадан бош чиқариши лозим.\nВилоятимиздаги “Зиёкор садоси”, “Саломатлик” каби тармоқ газеталари ҳам танг аҳволда қолмоқда.\nГазетхонлар ишончини қозониш қийинми?\nМинг афсуски таҳририятларда фаолият юритаётган журналистларимизнинг савияси ҳам бугунги талаб даражасида эмас ва ушбу омил туман газеталарининг оғир аҳволга келиб қолишига сабаблардан бири саналади. Бундан ташқари туман нашрлари замон талабларидан анча ортда қолаётгани ҳам бор гап. Аксарият газеталаримизда эса интерент тармоғида веб-сайтлари ҳам йўқ. Биргина “Учқудуқ” газетасигина буни тўғри англаб, яқинда www.uchquduq-gazeta.uz сайтини янгича кўринишда ишга туширди.\nАслида биргина сайт билан чегараланмаслик керак. Ижтимоий тармоқлар, айниқса “Телеграмм” тармоғида ҳар бир газетанинг саҳифасини очиш мақсадга мувофиқ. Хоҳлаймизми йўқми воқе ва ҳодисаларни ёритиб бориш даврий нашрлар олида турган биринчи вазифа саналади. Бунда эса интерент сайтлари билан рақобатлаша олган босма нашрларгина фаолиятини барқарор амалга ошириши мумкин.\nКўпчилик шаҳар-туман ҳокимликлари муассислигида чоп этилаётган газеталар фаолиятининг ижобий томонларидан бири улар ўз нашрларини ўзлари тарқатишмоқда. Бу эса вилоят ва республика нашрларидан фарқли равишда газета сонларининг ўз вақтида обуначи қўлига етиб боришини таъминлаяпти.\nБир нарса аниқки, обуначилар ҳамда газетага мақола олиб келувчиларнинг деярли 50 (балки 70) фоизи “Телеграмм” тармоғидан фойдаланади. Улар билан доимий мулоқотни йўлга қўйиш (мақоласи қайси мухбирга тушди, нега қолдирилди ёки қайси сонда чиқди, энг муҳим ва долзарб мақолаларнинг келгуси сонда чиқиши ва ҳоказолар хусусида хабарлар жўнатиш) ишларига ҳам алоҳида эътибор қаратиш лозим. Эҳтимол уларнинг электрон почтаси ёки бошқа тизимлар орқали, балки лозим топилса телефон рақамига СМС жўнатишни йўлга қўйиш керакдир.\nУмуман олганда журналистларимиз “маҳсулот тайёрлаш” билан бирга уни “сотиш”, керак бўлса “реклама қилиш”ни ҳам ўрганиши лозим.\nГазеталар билан боғлиқ бугунги ҳолат қанчалик ачинарли бўлмасин мақоласи чиқиши учунгина обуна бўлаётганлар ва эълон бериш учунгина таҳририятга иши тушадиганларга раҳмат айтишимиз керак. Ҳарқалай, шугина “ташаббуслар” жон талвасасидаги айрим газеталаримизнинг сўнгги нафаслари учун кифоя қилмоқда.\nижодий уюшмаси вилоят бўлими\nМуҳокамада – телерадиоканаллар фаолияти\n12 Aprel, 2019 | Шарҳ йўқ


International Champions Cup-2015: "Реал" "Милан"ни пенальтилар сериясида 10:9 ҳисоби билан мағлуб этди\n19:33 / 30.07.2015\n30 июль куни International Champions Cup-2015 турнири доирасида Мадриднинг "Реал" жамоаси Шанхай шаҳрида "Милан"га қарши ўртоқлик мақомидаги учрашувни ўтказди.\nЎйиннинг асосий вақтида ҳисоб очилмай қолди.\nЎйиндан кейин белгиланган пенальтилар сериясида эса мадридликлар омадлироқ чиқишди. "Реал" футболчилари 10 марта аниқ зарба йўллаб, ғалаба қозонишди.\n"Реал" жамоасида жарима зарбалари устаси Кроос 11 метр масофадан гол ура олмаган бўлса, "Милан" таркибида ҳужумчи Бакка ва дарвозабон Донарумма хато қилди.\nРеал - Милан 0:0 (пенальтилар бўйича 10:9)\n«Реал»: Навас (Касилья, 46), Варан (Рамос, 46), Пепе (Начо, 71), Данило (Карвахаль, 71), Арбелоа (Марсело, 71), Каземиро, Васкес (Иско, 46), Модрич (Кроос, 46), Бэйл (Черишев, 71), Роналду (Родригес, 71), Бензема (Хесе, 46).


Қамоқ панжараси ортида маҳкумларга бўлаëтган қийноқларнинг¸ собиқ тутқунларга кўра¸ ҳозирча фақат бир шингили чиқмода¸ холос.\nТашкилот хабарида Зангиота аëллар қамоқхонаси маҳкумларидан уч нафарини жинсий зўравонлик қурбонларига мисол ўлароқ келтирилади.\nЎзбекистон қамоқхонасининг собиқ маҳбусаси Мўътабар Аҳмедовага кўра¸ қамоқхоналарда маҳкумларни жинсий зўрлаш мунтазам тус олган.\n- 1999 йилдаги портлашлар пайтида айнан шунда айбланган йигитларнинг оналари, аëлларини зўрлаш касбга айлантирилди, дейди Мўътабар Аҳмедова.\nЎзбекистондаги қамоқхоналар вазиятини кузатаëтган ҳуқуқ фаоли¸ врач Воҳид Каримовга кўра¸ жинсий тажовузларнинг қамоқхоналарда амалга ошиши¸ деярли кузатилмаган ҳодиса.\n- Жинсий тажовуз ўтказиш деган нарсанинг ўзи бизда жуда кам учрайдиган ҳодиса бўлиб, нимагаки бизда биласиз аëллар қамоқхонаси бошқа, эркакларники бошқа. Аëлларникида фақат аëл қоровуллар, аëл милиционерлар, ҳаммаси аëл. Эркаклар у ерда бўлмайди. Шунинг учун жинсий тажовуз бўлиши, бу нарса ҳақида менда информация йўқ. Аëллар турмаларида фақат аëллар. Ҳозир турма бошлиқларигача аëл қўйилаяпти аëллар турмасида, дейди Воҳид Каримов.\nОзодлик билан микрофонсиз гаплашган урганчлик қамоқхона нозири ҳам маҳкумларга жинсий тажовуз қилинмаëтганини иддао қилди.\nЎзбекистон қамоқхоналаридаги жинсий зўравонликлар ҳақида хабарнома тарқатган Эзгулик ташкилоти раҳбари Васила Иноятова қамоқхона нозирининг бу гапини “ғирт ëлғон” деб атади.\n- Қамоқхонадаги аëлларнинг зўрланиши бу маҳкумлар билан эмас¸ айнан қамоқхона ходимлари томонидан зўрланишади. Албатта¸ аëллар колониясига эркаклар олиб борилмайди ëки эркаклар колониясига аëллар олиб борилмайди. Агар бу ҳолатлар бўлмаëтган бўлса, айтиб ўтган ҳолатларимиз йўқ бўлса, бизни тортишсин жавобгарликка. Ўрганиб қолишганку жавобгарликка тортишга.\nОзодлик: Мен врач билан гаплашдимда. “Зангиотада турма бошлиқлари ҳам аëл киши, ҳаммаси аëл киши. Қанақа бўлиши мумкин бу?” деяпти.\n- Йўқ, йўқ, йўқ. Учтаси ишдан бўшатилган охирги ноябр ойида. Албатта¸ бу ҳолатлар бўлди¸ деб айтадими? Мана кўриниб турган Соатоваларнинг ишларини прокуратура инкор қилиб турибдию! Иш бўлиб турибди, суд аниқлаб турибди, ҳамма нарса бўлиб турибдию. Улар нима десин? “Мана шунақа ҳолат бўлиб турибди. Бизларнинг колонияда аëллар зўрланаяпти. Ишонмасанглар келиб кўринглар” дейдими? Кимга у ëққа киришга рухсат бор? Қизил хочдан кириб Райҳон Соатова билан гаплаша олмабдию. Райҳон Соатовага гапирсанг у қиламиз, бу қиламиз деб. Ҳаттоки уни ШИЗОга тиқиб қўйишган. Қанақа қилиб у ерда бўлган ҳолатларни чиқиб радиога айтиб бериши керак? Мантиқ йўқку! Шунақа бўлаяпти деса, унинг ўзи ўтирадику ўша ерда, дейди Васила Иноятова.\nВасила Иноятовага кўра¸ Зангиота аëллар қамоқхонаси маҳкумларидан уч нафари қамоқхона ходимлари тарафидан зўрланиб¸ ҳомиладор бўлган.\n2009 йилда қамалган Холисхон (исми ўзгартирилган) Тоштурмада дастлабки тергов даврида терговчилар зўрлагани оқибатида бола кўрган.\nСурхондарёлик маҳкума Дилфуза Норматованинг ҳам дастлабки тергов пайтида зўрлангани айтилади.\n1980 йили туғилган Насиба Жуманиёзованинг ҳам Зангиотада қамоқхонасида жинсий зўрланиш оқибатида ҳомиладор бўлгани айтилади.\nАëллар қамоқхонасининг собиқ маҳкуми Мўътабар Аҳмедовага кўра¸ ўзбек қамоқхоналарида жинсий зўрлаш аллақачон қийноқнинг янги турига айланиб улгурган.\n- Масалан¸ Ойбек, Уйғун ўша хоразмлик йигитларнинг оналарини болаларининг олдига олиб келиб ечинтириб, қип яланғоч қилиб “Ҳозир бўйнингга олмасаларинг, онангни зўрлаймиз” деган қўрқитувларни қилишган.\nОзодлик: Дармонжон опаними?\n- Ҳа, Дармон Султоновани қўрқитишган. Бундан ташқари яна кўп аëлларни шунақа жинсий зўрлашгача олиб келишга ҳаракат қилишган. Зўрлаш деган нарса амалда бажарилмаган, лекин қўрқитув бўлган. Зўрлашлар ҳақиқатан кучайиб кетди. Мана Наташа деган битта ўрис аëлни олиб чиқиб шундай қилишган. Бу менинг кўзим билан кўрганим. Мусулмонлар билан 1999 йилдан кейин бу ифлосликлар содир этила бошланди. Кўпроқ сўроқ давомида бўлади. Муддатни олиб қамалганда эмас, сўроқ пайтида терговчилар қўйиб қўйган алоҳида одам бўлади. Нафақат аëлларни¸ эркакларни ҳам зўрлашади. Ойбекни ҳам, Уйғунни ҳам зўрлашган. Эркакларни зўрлашган у пайтларда. Аëлларни қўрқитишган. Бу нарсалар очиқдан-очиқ кетаяпти. Менда Ойбекнинг, Уйғуннинг хатлари бор. Раҳматли бўлиб кетишган. Шаҳид бўлишган. Ҳукм ижро этилган уларнинг устидан. Улар хатларида онасига нима ишлар қилишганини очиқдан -чиқ ëзишган.\nОзодлик: Жинсий зўрлаш ўзбек қамоқхоналарида мунтазамлик касб этган бўлса, нега мазлумлар бу борада деярли арз қилмаяпти?\n- Энг асосий фожиа шу ердаки, ҳеч ким ҳеч нарса айтишни хоҳламайди. Қўрқади, дейди Мўътабар Аҳмедова.\nХалқаро ташкилотлар инсон ҳуқуқлари фаоли Мўътабар Тожибоевани Ўзбекистон қамоқхоналаридаги қийноқ қурбони сифатида маҳкамага олиб чиқиш ҳаракатида. БМТнинг Қийноқларга қарши Конвенциясини имзолаган Ўзбекистон ҳукумати бундай маҳкамада жавобгар тараф сифатида кўрилиши мумкин.\nМўътабар Тожибоева Озодлик билан суҳбатда ўзининг жинсий тажовуз нишони бўлганинини эътироф қилган эди.


ИСЛОМ — ПОКЛИК ДИНИ - Ўзбекистон овози газетаси\nИСЛОМ — ПОКЛИК ДИНИ\nунда тажовуз, зўравонлик йўқ\n— Аллоҳ таолога беҳисоб шукрлар бўлсин, айни кунларда мамлакатимизнинг моддий ва маънавий ҳаётида жуда катта воқеалар юз бермоқда. Муҳтарам Президентимиз катта ислоҳотларни амалга оширмоқда. Халқимизни яратишга, бунёдкорликка, эзгу ва оламшумул ишларга ундаяпти. Энг муҳими шундаки, ушбу вазифаларни қандай амалга ошириш кераклигини тушунтиряпти, кўрсатяпти, ўзи бош бўлиб бажаряпти. Юртдошларимизнинг турмуши фаровон бўлиши учун тиним билмай машаққат чекмоқда. Бу биз учун улкан бахт. Шунга аминманки, у кишининг айтганларини англай олсак, ўз шууримизга жойлай билсак, иншооллоҳ бир бутун миллат сифатида шаклланамиз.\nЯқинда мамлакатимизда тарихий воқеа юз берди. Президентимиз давлат ишлари жуда кўплигига қарамай муқаддас динимизга бўлган юксак ҳурматини кўрсатган ҳолда юртимиздаги таниқли уламоларни, илм-фан намояндалари ва зиёлиларни, имом-хатибларни йиғиб, уларга ўзининг қимматли маслаҳатларини берди. Бунақаси ҳали бўлмаганди.\nХалқимизни турли ёт ғоя ва оқимлардан ҳимоя қилишда имом-хатиблар ҳамда уламолар зиммасида муҳим вазифалар турибди. Бу борада энг катта масъулият айнан бизнинг зиммамизда десам, асло хато бўлмайди.\nАллоҳ таоло Оли Имрон сурасида: «Сизлардан яхшиликка чақирадиган, амри маъруф ва наҳйи мункар қиладиган бир уммат бўлсинки, ана ўшалар нажот топувчилардир» деган. Бу айнан имом-хатибларнинг вазифасидир. Шунинг учун ҳам давлатимиз раҳбари бизга «уйғонинглар» қабилида мурожаат қилмоқда.\nИмом сўзининг маъноси «аввалида юрувчи» деганидир. Бизнинг зиммамиздаги вазифа фақат никоҳ ўқиш ҳамда турли маросимларда ҳозир бўлиш эмас. Халқимизнинг маънавиятини сақлаш ва янада юксалтириш, муқаддас динимизнинг аҳкомларини одамларга етказиш, тушунтириш каби ишларни амалга оширишда фидойи бўлишимиз, шижоат кўрсатишимиз лозим. Агар ушбу ишларга чин дилдан киришмасак, белимизни маҳкам боғламасак, фарзандларимизни турли ёт ғоялардан асрашимиз қийин бўлади.\nПрезидентимиз яна бир муҳим масалани ўртага ташлади. Бу оилани сақлаш муаммосидир. Динимизда ҳам оила муқаддас саналади ва уни бўлар-бўлмас баҳоналар туфайли бузилиб кетишидан қайтарилади. Бу борада ҳам олдимизга муҳим вазифалар қўйилдики, уларни бажаришга ҳар биримиз масъулмиз.\nЮртдошларимизни эзгу ишларга бошлашимиз, уларга тўғри маслаҳатлар беришимиз зарур. Агар бу ишларни қилмасак, Аллоҳнинг олдида гуноҳкор, Президентимизнинг олдида хижолат бўламиз.\nБиз имомлар шу юртнинг фуқароси сифатида Ватанимизнинг тақдири, ёрқин келажаги учун ҳамжиҳат бўлишга, Давлатимиз раҳбарини ҳар томонлама қўллаб-қувватлашга тайёрмиз. Ахир шундай катта савоб ишларга қўл урилаётган бир пайтда қандай қилиб четда туриш мумкин?\nПрезидентимиз учрашувда яна бир пурмаъно сўзни айтди: «Кейинги йилларда халқимиз ўртасида кенг тарқалган «Ўз уйингни ўзинг асра!» деган даъватга бугун «Ўз болангни ўзинг асра!» деб қўшимча киритиш вақти келди, деб ўйлайман». Ўзбекистонда яшаётган ҳар бир бола бизнинг фарзандимиз. Уларни асраш ҳаммамизнинг инсонийлик бурчимиздир.\nЯхши сўзнинг исрофи бўлмайди. Шунинг учун одамларни эзгуликка чорлашдан асло тўхтамаслик керак. Тушунтириш ишларини муттасил олиб борсаккина кўзлаган мақсадларимизга етишамиз. Юртимиздаги тинчлик ва осойишталикка имом-хатиблар ўз ҳиссаларини қўшмайдиган бўлсалар, улар гуноҳкор бўладилар. Бу ишга камарбаста бўлсалар, жуда катта ажр-савобга эга бўладилар.\nИслом — поклик дини. Унда ҳеч қандай тажовуз, зўравонлик йўқ. Экстремизм бизнинг динимизда мутлақо йўқ! Буни ғараз мақсадли кишилар тамға қилиб ёпиштириб қўйишган. Бу ҳақиқатни одамларга ким айтади, ким тушунтиради? Албатта, имомлар. Жума намозларида, амру-маъруфларда, матбуот ва телевидение орқали чиқишларда ана шу давр талабини тушунтирсак иншооллоҳ кўзлаган мақсадимизга етишамиз.


29 | June | 2018 | TURONZAMIN\nPosted on 06/29/2018 by TURONZAMIN\nБугун юртимизнинг қай гўшасига борманг, бир гап: “Турли йўналишларда эркинлик берилди, одамлар ношукрлик қилишяпти, ўзларидан кетиб қолишяпти”.\nШу ўринда савол туғилади: нега эркинлик берилди? Жавоб оддий: илгари эркинлик тортиб олинганди. Ўзимиздан олган ҳақни яна ўзимизга босқичма-босқич қайтара бошлашди. Биз ҳам ўзгаришлардан илҳомланиб, бир қатор йўналишларни кўрсатган ҳолда “Шулар бўйича ҳам эркинлик қилинса яхши бўларди” қабилида гапирдик. Шундан сўнг ношукрга айландик.\nКелинг, шу ўринда бир мулоҳаза қиламиз: эркинлик ўзи нима? Ҳар бир одамнинг ҳуқуқи, шундайми? Қандай кийим кийиш, қандай кўринишда юриш, қайси динга эътиқод қилишни ва унинг амалларини ўзи истагандек бажариши, шундай эмасми?\nКурук гапдан ишга утиш вакти келмадимикан?\nБугун кизик кун булди… 1) Узбекистонда уч ой ишлаб кайтган БМТнинг (хорижлик) ходими билан танишдим. Тошкентда офисларинг очилди дейишди менга кайсидир вазирликдаги мажлисда, деди. 2) Кечкурун элчихонадаги базмга бордим. Ошга навбатда турганда ирландиялик киши билан танишдим. Узбекнефтегазга молиявий маслахатчи экан. Узбекистонни узи учун 6 ой аввалгина кашф килибди. Бибисиданман, десам, Тошкентда офисларинг очилибди деб эшиттим, дейди. 3) Ошни еб булгач Лондонда нуфузли молиявий институтда ишлайдиган бир эски танишим билан гурунглашдик. Узбекистондаги узгаришлар хакида куюниб гапирар экан, Нега Узбекистоннинг узига бориб хакикий вазитяни урганмаяпсизлар, офисларинг очилди-ку, дейди.\nБошка узгаришлар мисоли Бибиси офиси очилиши хам факат когозда коляпти. Хукуматнинг энг юкори мансабдорлари, хусусан Ташки ишлар вазири уз огзи билан бир неча ой аввал буни баен килди, лекин аккредитациядан халиям дарак йук.


Бугун Европа Иттифоқининг ташқи сиёсат бўйича комиссари Хавьер Солана ва Эроннинг ядровий масалалар бўйича бош музокарачиси Али Ларижоний ўртасида учрашув бўлиши айтиляпти.\nУчрашувда Теҳрон БМТ хавфсизлик кенгашининг уранни бойитиш ишларини тўхтатиш талабини рад этгани билан боғлиқ бўҳроннинг муҳокама этилиши кутиляпти.\nИкки сиёсатчининг Венада учрашиши режалаштирилган эди, лекин расман учрашув санаси эълон қилинмаган эди.\nУчрашувдан олдин Қўшма Штатлар БМТ Хавфсизлик кенгашининг талабини бажармаган Теҳронга нисбатан санкциялар жорий этилишини талаб қиладигани маълум қилди.\nАйни пайтда, Эрон парламентининг Миллий хавфсизлик ва ташқи сиёсат қўмитаси БМТ кузатувчиларини Эрон ҳудудига қўймаслик ҳақидаги қонун лойиҳасини муҳокама қилмоқда.\nҚўмита вакили Козим Жалолий мазкур қонун БМТ Хавфсизлик кенгашининг Эронга нисбатан босими ошиб борадиган тақдирда, кучга киришини таъкидлади. Жалолий халқаро идораларни, унинг таъдбири билан айтганда, “Эроннинг ядровий ҳуқуқларини” эътиборга олмаётганликда айблади.\nЖаҳоннинг йирик давлатлари таклиф этган имтиёзларни рад этган Эрон ядровий қурол ишлаб чиқаришга уринмаётганлигини таъкидлаб келади.


Айиқ ва йўлбарс АҚШнинг янги президенти ким бўлишини башорат қилди » Новости Узбекистана сегодня: nuz.uz\nНовости Узбекистана → ЙЎҒ-Е → Айиқ ва йўлбарс АҚШнинг янги президенти ким бўлишини башорат қилди\n08-11-2016 15:36 0 1100 Рейтинг1 Чоп этиш\nАйиқ ва йўлбарс АҚШнинг янги президенти ким бўлишини башорат қилди\nЙиртқичлар қиймаланган гўштга тўла икки дона ошқовоқ ёрдамида АҚШ президентлигига ким сайланиши мумкинлигини башорат қилиш имкони берилди. Ошқовоқларнинг пўстлоғига Клинтон ва Трампнинг юз тасвири туширилган эди.\nХабарда келтирилишича, боғ ходимлари ҳайвонларга Ҳиллари Клинтон ва Дональд Трапмларнинг сурати туширилган ошқовоқлардан бирини танлашни таклиф этишди. Йиртқичлар “ғолиб”ни тезроқ танлаши учун ошқовоқ ичи гўшт ва балиққа тўлдирилган эди.\nФеликс ўз “овози”ни Республикачилар партияси номзодига берди. Бу вақтда эса Юнона Ҳилларининг тасвири туширилган ошқовоқни тановул қила бошлаган эди.\nАҚШ президенти лавозимига ким сайланиши ҳалигача номаълум бўлиб турган бўлса-да, бунга аниқлик киритилишига жуда оз вақт қолди.


Масжиддагиларни йиғлатган ҳикоя – oliymahad.uz\nМасжиддагиларни йиғлатган ҳикоя\nШайҳ Софват Ҳижозий жума хутбаларидан бирида инсонларга бир воқеа айтиб бердиларки, у воқеа масжидда ўтирган барча инсонларни кўзларини ёшлади.\nШайх бир йигитни яхши танир эди. У йигит жуда ҳам тақводор, Қуръонни тўлиқ ёд олган эди. У ҳеч қачон тунги намозларни канда қилмас, беш вақт намозини масжиднинг олдинги сафида адо этарди. У бир куни шайхини ёнига келиб ғаройиб савол берди. У айтдики: “Мени кўп ишларимни биласиз. Мен Қуръони каримни ёд олганман, намоз вақти бўлиши билан масжидда ҳозир бўламан, тунги намозларни асло канда қилмайман, ҳар кеча Роббим ҳузурида қоим бўламан. Айтингчи, мени Росулуллоҳ соллаллоҳу алайҳи васалламнинг саҳобаларидан фарқим нима?”, деди.\nШайх унинг саволидан, ўзида кўраётган бу ҳолатдан ва бу йигитни ушбу ҳадисни билишидан жуда ажабланди.\n“Холид ибн Валид билан Абдурраҳмон ибн Авфнинг ўртасида бир гап ўтган эди. Бас, Холид уни сўкди. Шунда Расулуллоҳ соллаллоҳу алайҳи васаллам: “Менинг саҳобаларимдан бирортасини ҳам сўкманглар! Сизлардан бирингиз Уҳуд мислича олтин нафақа қилса ҳам, улардан бирининг муддича ёки ярим муддичасини топа олмас”, дедилар”.\nШайх унга эртага жавоб беришини айтди. Йигит уйига кетди ва ухлади. Эрталаб уйғонса бомдод намози вақти кириб бўлган, у эса тунги намозга ухлаб қолган эди. Бундан жуда қаттиқ таъсирланди, маҳзун бўлиб қаттиқ йиғлади. Чунки у илк бор тунги намозни зоеъ қилган эди. Масжидга борди ва шайхини кўриши билан йиғлаб юборди. Шайх ундан буни сабабини сўради. У: “Кеча сизнинг ёнингиздан уйимга бордим, ухладим ва бомдод вақтида уйғондим, илк бор тунги намозга тура олмадим. Тушимда Росулуллоҳ соллаллоҳу алайҳи васалламни кўрдим. Улар бир қўллари билан менинг қўлимни ва бир қўллари билан саҳобаларини қўлини ушлаб олиб, ўзлари ўртада турардилар. Шу пайт бир машина жуда катта тезлик билан улар томонга келарди. Улар менга қараб, шу азиятни улардан даф қилишимни сўрадилар. Мен ўша машинани олдини тўсиш учун каттароқ тош ёки шунга ўхшаш нарса қидирдим, лекин топа олмадим. Тезда уларни ёнларига бордим ва топа олмаганимни айтдим. Росулуллоҳ соллаллоҳу алайҳи васаллам саҳобаларидан ўша азиятни даф қилишини сўрадилар. Саҳоба эса ҳеч қандай нарса қидиришга шошмади, ўзини машинанинг йўлига отди, машина саҳобани босиб ўтиб тўхтади. Йиғлаб уйғондим.\nШайх унга: “Кечаги саволингни жавобини билдингми?”, деди. Йигит: “Билдим, лекин нима учун тунги намозга тура олмадим?”, деди.\nШайх: “Бу сенга ўзингни саҳобалардан улуғ санаганинг учун Аллоҳнинг уқубати”, деди.\nУ саҳоба Росулуллоҳ соллаллоҳу алайҳи васалламни ҳақиқий муҳаббат ила севган, тил билан эмас. Энди сен уларнинг муҳаббатига етиштирадиган бир нарса ушлагин, у нарса эса “суннатга эргашиш”, деди.\nЧунки, Росулуллоҳ соллаллоҳу алайҳи васаллам: “Сизларга икки нарсани қолдиряпман, ким уларни маҳкам ушласа асло адашмайди. Улар Китоб ва Суннатдир”, деганлар.\n680300cookie-checkМасжиддагиларни йиғлатган ҳикояno\nОлдингиМуфтий ҳазрат I Халқаро зиёрат туризми форумида нутқ сўзладиКейинги“Ёшлар ўртасида ҳуқуқбузарлик ва жиноятчиликнинг барвақт олдини олиш” мавзусида маънавий-маърифий тадбир бўлиб ўтди


Депутат фикри: "Тўйига 200 кишидан ортиқ меҳмон чақирмоқчи бўлганлар давлатга қўшимча солиқ тўласин!"\nХалқ депутатлари Самарқанд вилояти кенгаши депутати Фарида Ахтамованинг фикрича, 200 дан ортиқ кишилик тўй ўтказмоқчи бўлган оилалар давлатга қўшимча солиқ тўлаши керак. Депутатнинг фикри «Зарафшон» газетасида эълон қилинди.\n«Қадриятларимиздан бири бўлган тўйнинг ҳашамат, ўзини кўз-кўз қилишга айланиб бораётганини барчамиз кўриб турибмиз. Айниқса, сарпо-суруқларнинг йилдан йилга кўпайиб бораётгани, тўй қиламан, дея ота-оналар ёш фарзандларини чет элга жўнатаётганини ҳам кўп кузатамиз. Хўш, бу ҳолатларни қадриятимиз деб аташ тўғримикан? Туман аҳли орасида тўйини ўз ҳудудидаги ресторанларда ўтказишни истамай, шаҳардаги номи чиққан масканларда нишонлашга интилаётганларни ким деб аташ керак?», — дейди депутат Ахтамова.\nАйни вақтда, у жойларда олиб борилаётган тарғибот тадбирлари етарли натижа бермаётганини ҳам қайд этиб ўтган.\n«Пайариқ туманида 70 га яқин маҳалла бор. Тўйларни ихчам ўтказиш учун доим тарғибот ишлари олиб борилади. Аммо маҳалла фаолларининг бундай тарғиботларига ‘Сизларга нима?’ қабилида муносабат билдираётганлар сони кўпроқ. Эҳтимол, тўйни қандай ўтказиш ҳар кимнинг шахсий иши, деб ҳисоблармиз. Ундай бўлса, мазкур масалада қонуний асос бўлиши мақсадга мувофиқ, деб ўйлаймиз. Хусусан, 200 кишидан ортиқ тўй ўтказмоқчи бўлган оилалар давлатга қўшимча солиқ тўлаши керак», — деб таклиф билдиради депутат.


Атамбаев: “Қамбар-ота ГЭС-1 нафақат бизга, Ўзбекистон ва Қозоғистонга ҳам керакли лойиҳа” « O'zbekiston ERK Demokratik Partiyasi\nАтамбаев: “Қамбар-ота ГЭС-1 нафақат бизга, Ўзбекистон ва Қозоғистонга ҳам керакли лойиҳа”\n03 December 2014 - 3:47\n“Мен Қамбар-ота ГЭС-1 қурилишига нуқта қўйилиши керак деган фикрга қаршиман”, – деди Қирғизистон президенти А. Атамбаев 1 декабрь куни қирғиз телеканалларига берган интервьюсида.\n“Қамбар-ота ГЭС-1 – бу Тошкент институтида яратилган уникал лойиҳадир. Биринчи навбатда, унинг функцияси – бу қиш учун сув йиғиш, чунки бугунги кунда Токтогул сув омборида электр энергияси ишлаб чиқараётганимиз туфайли сув сарф бўлмоқда. Биз сувни икки маротаба ўткази оламиз ва икки маротаба электр энергияси ишлаб чиқара оламиз ҳамда баҳорда қўшниларимизга сув зарур бўлганда биз айнан шу сувни қайтаришимиз мумкин. Шунинг учун ҳам бу нафақат биз учун, айни пайтда Ўзбекистон ва Қозоғистон учун ҳам керакли ва ажойиб лойиҳадир”, – дейди у.\n“Умид қиламанки, вақти келиб Ўзбекистон ҳам буни англаб етади. Менимча улар яхши англашади, бироқ нимадан хавфсирашлари тушунарсиз. Бундан ташқари миллиардлаб инвестиция Қирғизистон томонидан ажратилаётгани йўқ, инвестор – «ИнтерРао».\nЮқоринорин каскад ГЭСининг аллақачон қурилаётгани кўпинча бизни кечиктираётган бошқа масаладир. Ҳалигача ҳал қилинмаган масалалар бор. Худди шу каби Қамбар-ота ГЭС-1 борасида ҳам плотинанинг юксаклиги борасида низолар ҳамон давом этмоқда. Россиянинг молиявий дефицит (етишмовчилик)ни бошдан кечираётгани ҳақида гапирарканмиз шу ўринда мен аниқлик киритиб ўтишни истардим. Молиявий дефицитни Россия Федерацияси эмас, баъзи бир рус банклари ва компаниялари бошдан кечиришмоқда.\nЎйлайманки, Қирғизистон ва Россия ўртасида халқаро шартномалар билан мустаҳкамланган ушбу лойиҳалар амалга ошади”, – дея ўз сўзига якун ясайди президент.


00:00 / 17.01.2013 | eski savollar | 1568\nАссалому алайкум ҳазрат, Кеча интернет саҳифасида чиққан сафар ойидаги бидъатлар тўғрисидаги видео маърузангизни кўрдим. Бу менга жуда ёқди, ўйлайманки қолганларга ҳам бирдек ёққан. Шу маърузани кўра туриб менда бир савол пайдо бўлди тўғрироғи ўзимга томон пайдо бўлди. Сиздан илтимос ойдинлик киритишга ёрдам беринг. Табиийки ҳамма инсонлар туш кўради. Шулар қатори мен ҳам. Бир ишни чин дилдан ҳоҳлаб қилмоқчи бўлсам, Аллоҳни қудрати билан албатта туш кўраман. Агар тушимда от ёки янги кийим ёки илон кўрсам албатта, ўша нарсага эришаман. Олдиндан Аллоҳдан бўлиб қандайдир дил хираликлар бўлса сигир ва шунга ўхшаш тушлар кўраман. Аллоҳ сақласин, лекин кўнгилсизлик ва қийинчиликлар ҳам албатта кутилмаган томондан келади. Шу нарса менда қандайдир шу нарсага тайёргарлик рефлексини ҳосил килган. Лекин ҳамма нарса Аллоҳдан, енгиллик бергин Аллоҳ дейманда, ишимда давом этаман. лекин шу вақтга қадар албатта тушим ўнгидан келган. Саволим шуки, мендаги бу рефлекс менга шумланиш даражасини бериб қуймасмикин? Аллоҳ сақласин! Агар билмасдан гуноҳ нарсани ўйлаган бўлсам Аллоҳга тавба қилдим. Тўғриси шумланиш, деган сўзни аввал тушунмаган эканман. Қимматли гаплариз учун олдиндан раҳмат! Тўрт томониздан Аллоҳнинг раҳмати ўрасин! ОМИН.\n- Ўзига ёқмаган туш кўрган одам уйғонганда чап тарафига уч марта туфлайди ва тушни ҳеч кимга айтмайди, шумланмайди. Ўшанда иншааллоҳ ҳеч нарса бўлмайди. Туш ҳақида китобларда ёзганмиз. Топиб ўқисангиз, бошқа кўпгина маълумотларни билиб оласиз.\nСабрнинг бошланиши ва охирги, чегараси\nНамоз ўқиганни учун урса кафир ҳукмини оладими?\nБу ширк эмасми?\nИнсон ичига жин кириш\nъъСУННИЙ АҚИДАЛАРъъ 165-бетидан савол, қазо ва қадар.\nТалофатми ёки заиф иймонми?


Ҳаром амаллар: Шумланиш ёхуд ирим қилиш\nBy Камолиддин Иноятуллоҳ on 11/06/2018 МАҚОЛАЛАР ҲАРОМ АМАЛЛАР\nАллоҳ таоло Қуръони Каримда шундай дейди: “Фиръавн ва унинг қавмига мўл-кўлчилик, ҳосилдорлик етса: “Бунга биз ҳақли равишда эришдик”, дейишди. Қурғоқчилик ва қаҳатчилик етса, шумланиб: “Бу бизга Мусо ва унинг қавми сабабли етди”, дейишди. Билингларки, уларга етган қурғоқчилик ва қаҳатчилик фақатгина Аллоҳнинг қазою қадари билан ва ўз гуноҳлари ва куфрлари сабабли етгандир” (Аъроф сураси, 131).\nАрабларда шундай одат бор эди: агар улардан бири бирон ишни қилмоқчи бўлса, масалан, сафарга чиқишни истаса, бир қушни ушлаб, сўнг қўйиб юборарди. Агар қуш ўнг тарафга учса, буни яхшиликка йўйиб, сафарга отланар, борди-ю, чап тарафга учса, буни бехосиятлик деб шумланар ва сафарга чиқиш ниятидан қайтар эди. Пайғамбар соллаллоҳу алайҳи ва саллам ушбу амалнинг ҳукмини баён қилиб: “Шумланиш ширкдир”, деганлар (Имом Аҳмад ривояти).\nШумланиш ёхуд ирим қилиш Исломда ҳаром бўлган ҳамда комил тавҳидга зид амаллардандир. Мусулмонлар ҳаётида бундай иримлар, бузуқ эътиқод ва тушунчалар, афсуски, кўплаб топилади. Муайян ой ёки кунларга боғлиқ иримлар, айтайлик, сафар ойида тўй қилмаслик, ҳар ойнинг охирги чоршанбасини бехосият кун дея шумланиш ёки айрим сонларни, масалан, 13 рақамини бехосият деб билиш шулар жумласидандир. Шунингдек, баъзи исмлар ёки ногирон кишилардан шумланиш, мисол учун, дўконини очиш учун кетаётган киши кўзи ғилай одамни кўриб қолиб, орқасига қайтиб кетиши ва шу каби ирим-сиримлар ҳаром ҳисобланиб, Пайғамбар соллаллоҳу алайҳи ва саллам бундай эътиқод мусулмонларга ёт эканини эълон қилганлар: “Ким шумланса ёки ўзгани шумлантирса, фол очса ёки фол очтирса, сеҳр қилса ёки сеҳр қилдирса, биздан эмас” (Табароний ривояти).\nАгар бирон кишининг қалбида мана шундай шумланиш пайдо бўлса, бунинг каффорати Абдуллоҳ ибн Амр розияллоҳу анҳумо ривоят қилган ҳадисда айтилган. Пайғамбар соллаллоҳу алайҳи ва саллам дедилар: “Кимни шумланиш бирон ишидан қайтарса, ширк келтирибди”. Саҳобалар: “Эй Расулуллоҳ, бунинг каффорати нима?” деб сўрашди. Пайғамбар соллаллоҳу алайҳи ва саллам: “Парвардигоро, Сен яхшилик аломати қилган нарсагина яхшилик аломатидир, Сен ёмонлик аломати қилган нарсагина ёмонлик аломатидир ва Сендан ўзга ҳақ илоҳ йўқдир”, деб айтишингиз”, дедилар (Имом Аҳмад ривояти).\nШумланиш нафс табиатидан бўлиб, озайиб ва кўпайиб туради. Бундан халос бўлишнинг энг катта давоси Аллоҳ азза ва жаллага таваккул қилишдир. Абдуллоҳ ибн Масъуд розияллоҳу анҳу айтганлар: “Қай биримизнинг нафсимизга мана шу шумланишдан бирон нарса тушиб қолса, Аллоҳ таолонинг Ўзига таваккул қилиш билан кетказар эди” (Абу Довуд ривояти).\nAvvalgi maqolaҚабристонга оид ҳукмлар\nKeyingi maqola Баҳоийларнинг пешвоси (4)


Ўзбек матбуоти собиқ "бош цензурачиси" ўлими ҳақида лом-мим демади\nРасмийлар даврасида Рустам Шоғуломов биринчи қаторда ўнгдан учинчи.\nЎзбекистон Давлат матбуот қўмитасига узоқ вақт раислик қилган Рустам Шоғуломов 81 ëшида оламдан ўтди. Озодлик манбасига кўра¸ марҳум 21 январь куни Тошкентдаги Чиғатой қабристонига дафн қилинган.\nДафн маросимида қатнашган журналист Шароф Убайдуллаевнинг айтишича¸ Рустам Шоғуломов 20 январдан 21 январга ўтар кечаси оламдан ўтган:\n- Раҳматли уйқусида оламдан ўтди. Юрак хуружидан ўлди. Чиғатой қабристонидаги оилавий хилхонасига дафн қилдик. У киши билан узоқ вақт бирга ишлаган эдик¸ дейди кекса журналист Шароф Убайдуллаев.\nСовет даврида Ўзбекистондаги “Ëш ленинчи” газетасида муҳаррир сифатида иш бошлаган Рустам Шоғуломов мамлакат мустақиллиги арафасида Ўзбекистон Давлат матбуот қўмитасига раис қилиб тайинланди.\nЖурналист Шароф Убайдуллавнинг айтишича¸ Рустам Шоғуломов матбуотга хизмати сингган ўткир журналист бўлган.\nЎзбекистонлик шоира ва сиëсий фаол Дилором Исҳоқованинг айтишича¸ Рустам Шоғуломов Михаил Горбачëв эълон қилган ошкоралик ва қайта қуриш сиëсатига принципиал қаршилик қилиб келган матбаачиларидир.\n1989 йилда Ўзбекистонда чоп қилинган “Эркин сўз “ газетаси ташкилотчиси¸ ҳозирда Uznews.net Интернет газетаси муҳаррири Қудрат Бобожоннинг эслашича¸ Рустам Шоғуломов сўз эркинлиги деган сўзни ич-ичидан ëмон кўрган:\n- 1989 йилда мен “Эркин сўз” газетасини қайддан ўтказиш учун унинг қабулига кирдим. У кишинининг асосий эътирози газетанинг номига бўлди. Нима дегани эркин сўз¸ нима эркин эмас сўз ҳам бор эканми¸ деб мени ошкора ҳақорат қилган эди. Кейинроқ “Муносабат” ва “Эрк” газеталарида ишлаган чоғимда¸ у кишини матбуот ва сўз эркинлигининг ашаддий душмани бўлган цензор сифатида танидим. “Эрк” газетасини судга бериб ëптириш ташаббуси ҳам Шоғуломовдан чиққан эди. 1999 йили Урганчда мен бош муҳаррир бўлган мустақил телеканал ëпилишини ҳам Шоғуломов ташкил қилган¸ дейди ҳозирда Швециядан бошпана топган Қудрат Бобожон.\nСуҳбатдошга кўра¸ Шоғуломов талаби билан 1999 йили Тошкентдаги “Менинг шаҳрим” ва “Европа қўшув” радиолари ëпиб қўйилган.\nРустам Шоғуломов Ўзбекистон Давлат матбуот қўмитасига раҳбарлик қилган давр матбуот устидан шафқатсиз цензура ўрнатилган ва оммавий ахборот воситаларининг жамиятдаги роли чекланган вақт сифатида эсланади.\nШоғуломов билан бирга ишлаган кекса журналист Шароф Убайдуллаев ҳам бу ҳолатни эътироф қилади:\n- Бир вақтлар дадил бўлган матбуот устидан Рустам Шоғуломовнинг совет давридан ҳам ўтиб тушадиган цензура ўрнатгани рост. Аммо Шоғуломов ишлаган давр мураккаб эди. У кишини ўз давридан айириб бўлмайди¸ дейди суҳбатдош.\nРустам Шоғуломов 2005 йилда Ўзбекистон Давлат матбуот қўмитаси раислигидан олиниб¸ “Ўзбекистон” нашриëтига ишга тайинланди.\nРустам Шоғуломов “Ўзбекистон”нашриëтига бошчилик қилганида мамлакат президенти Ислом Каримовнинг ўнлаб номдаги китобларини миллиионлаб тиражда мунтазам чоп қилиш йўлга қўйилди.\nБунинг баробарида Ўзбекистондаги атоқли ëзувчилар китоблари қоғоз ва маблағ йўқлиги баҳонасида нашр режасидан олиб ташланди. Мустақиллик пайтида Мамадали Маҳмудов¸ Эмин Усмон¸ Гулчеҳра Нуруллаева каби ëзувчиларнинг бирор китоби нашр юзини кўрмади.\nОхирги китоби 1989 йили чоп этилган шоира Дилором Исҳоқова назарида Рустам Шоғуломов Ўзбекистонда нафақат матбуот¸ балки матбаачиликни ҳам ўлдирган мулозим сифатида эсда қолди.\n21 январь куни тошкенликлар “коммунистлар мозори” дея атайдиган “Чиғатой” қабристонига кўмилган собиқ мулозим ҳақида Ўзбекистон расмий матбуоти бир оғиз ҳам таъзиянома чоп этмади.\nШароф Убайдуллаевнинг айтишича¸ у садоқат билан хизмат қилган расмий матбуот унинг ўлими ҳақидасукут сақлади:\n- Бундай системани Рустам Шоғуломовнинг ўзи жорий қилган эди. Рустам Шоғуломов матбуот раҳбари бўлиб турган пайтда ўзбек халқининг қанча атоқли арбоблари оламдан ўтган эди. Аммо Шоғуломов раҳбарлик қилган матбуот бу йўқотишлар ҳақида сукут сақлаган эди. Бугун бу матбуот ўзининг эски хўжайини ўлгани ҳақида ҳам сукут сақламоқда¸ дейди кекса журналист.


Ҳар бир мурожаат ортида инсон тақдири мужассам - Фуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши\nМамлакатимизда демократик ҳуқуқий давлат барпо этиш ҳамда адолатли фуқаролик жамиятини шакллантиришда мурожаатлар билан ишлаш, бу борадаги қонун ҳужжатларига қатъий риоя этиш, уни такомиллаштириш — энг устувор вазифалардан биридир. Фуқароларнинг мурожаат этиш ҳуқуқи Ўзбекистон Республикаси Конституциясининг 35-моддасида мустаҳкамланиб, унга кўра ҳар бир шахс бевосита ўзи ёки жамоа тарзида давлат органларига ариза, таклиф ва шикоятлар билан мурожаат қилиш ҳуқуқига эгадир.\nБинобарин, фуқароларнинг давлат органлари ва мансабдор шахсларга мурожаатлари айнан инсон ҳуқуқлари устуворлиги, ҳар бир шахснинг давлат ҳимоясида экани тўғрисидаги конституциявий принципларни амалга оширишни кафолатлашга қаратилган. Вазирлар Маҳкамасининг 2018 йил 5 январда тасдиқланган “Фуқароларнинг ўзини ўзи бошқариш органларида жисмоний ва юридик шахсларнинг мурожаатлари билан ишлаш тартиби тўғрисидаги намунавий низомни тасдиқлаш ҳақида”ги Қарори ҳам мазкур мақсадларга эришиш йўлидаги бир муҳим қадамлардан бўлди. Ушбу Низом “Жисмоний ва юридик шахсларнинг мурожаатлари тўғрисида”ги конунга мувофиқ фуқароларнинг ўзини ўзи бошқариш органларида жисмоний ва юридик шахсларнинг мурожаатлари билан ишлаш тартибини белгилайди.\nМазкур ҳужжат инсон ҳуқуқ ва эркинликларини ишончли ҳимоя қилиш борасидаги фаолият самарадорлигини оширишда муҳим омил бўлмоқда. Унга кўра, жисмоний ва юридик шахслар, шунингдек, фуқаролиги бўлмаганлар ҳам ўзини ўзи бошқариш органларига мурожаат қилиш ҳуқуқига эга. Мурожаат келиб тушган кундан эътиборан ўн беш кун ичида, қўшимча ўрганиш талаб этилганда эса, бир ойгача бўлган муддатда кўриб чиқилиши лозим. Ариза ва шикоятларни кўриб чиқиш учун текшириш ўтказиш ёхуд бошқа чора-тадбирлар кўриш зарур бўлган ҳолларда, муддатлар маҳалла раиси томонидан узоғи билан бир ойга узайтирилиши мумкин.\nВаколат доирасига кирмайдиган масалалар кўтарилган мурожаатлар беш кунлик муддатдан кечиктирмай тегишли органлар, мутасадди ташкилотлар ва мансабдор шахсларга юборилиб, бу ҳақда мурожаат этувчига хабар қилинади. Низомда мурожаатларнинг шакл ва турлари, уларга нисбатан қўйиладиган талаблар, бу борада оммавий ахборот воситаларининг ўрни, жисмоний ва юридик шахслар вакилларини қабул қилиш тартиби ҳам белгиланган. Айни чоғда мурожаат этиш ҳуқуқларининг кафолатлари, мурожаатларни бериш ва уларни кўриб чиқиш муддатлари, кўрмай қолдириш асослари, уларни кўриб чиқишда жисмоний ва юридик шахсларнинг ҳуқуқлари, фуқаролар йиғинининг мажбуриятлари қайд этилган.\nАхборот-коммуникация технологиялари воситасида мурожаат қилиш ҳам ҳуқуқий жиҳатдан мустаҳкамланди. Фуқароларнинг ўзини ўзи бошқариш органларининг расмий веб-сайти орқали ёки уларнинг расмий электрон почта манзилига келиб тушган мурожаатлар электрон мурожаатлар тарзида қайд этилади ва белгиланган тартибда кўриб чиқилади. Ўзбекистон Республикаси Президентининг Халқ қабулхоналари, Виртуал қабулхонаси, Ўзбекистон Республикаси Ягона интерактив давлат хизматлари портали ва бошқа ташкилотларнинг порталлари орқали тушган мурожаатлар электрон мурожаатлар тарзида қайд этилади.\nТаъкидлаш жоизки, айрим мутасаддилар ҳанузгача мурожаатларни белгиланган тартибда кўриб чиқишда сансалорликларга йўл қўяётгани, бу борадаги камчилик ва нуқсонларни ўз вақтида бартараф этмаслик ҳолатлари ҳам бор. Мазкур ҳужжат ана шундай ҳолатларга ҳам чек қўйиши аниқ.\nЖисмоний ва юридик шахсларнинг вакилларини қабул қилишни ташкил этиш, мурожаатларни кўриб чиқишда жисмоний ва юридик шахсларнинг ҳуқуқлари ва фуқароларнинг ўзини ўзи бошқариш органлари мажбуриятлари ҳақида батафсил тушунча берилган. Мурожаатлар кўриб чиқилишини назорат қилиш, мурожаатларни умумлаштириш ва таҳлил қилишга эътибор қаратилгани, мурожаатларни кўриб чиқиш муддатлари ва тартиби бузилганлиги учун жавобгарлик киритилгани тез орада кутилган натижани беради.\nХулоса шуки, бирор шахс эндиликда фуқароларнинг ўзини ўзи бошқариш органига ариза билан мурожаат этганида ўз хоҳиш-истаги, эркин иродасини ифода этиши, таклиф билан чиқса, давлат ва жамият ишларини бошқаришда қатнашиши, шикоят қилганида эса бузилган ҳуқуқ ва эркинликларини тиклашига замин яратилади.\nАвтор: кўрсатилмаган / Манба: Арофат УМАРОВА, Фуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши ижроия аппарати девонхона бўлими мудири. / Кўришлар: 665


Меҳнат вазирлиги Сурхондарёдаги корхона ишчиларига ойлик берилмаётгани ҳақидаги хабарга изоҳ берди - Darakchi\nЖАМИЯТ 30.05.2021, 14:02\nИжтимоий тармоқнинг телеграмм мессенджерида Сурхондарё вилояти Бойсун туманидаги “Enter engineering Pte Ltd” қўшма корхонаси бир гуруҳ ходимларининг 2021 йил апрель ойи учун иш ҳақлари тўлаб берилмаганлиги ҳақида хабар тарқалди. Меҳнат вазирлиги ушбу хабарларга изоҳ берди.\nСурхондарё вилояти Бандлик бош бошқармаси давлат меҳнат инспекцияси томонидан аниқланишича, “Enter engineering Pte Ltd” қўшма корхонасида 1 100 нафар ходим фаолият кўрсатиб, айни пайтда уларга апрель ойи учун иш ҳаққи тўланмаган.\nТузилган меҳнат шартномасига кўра, корхона ишчиларига ишбай — яъни, бажарган иш ҳажмига асосан иш ҳаққи берилиши белгиланган бўлиб, 2021 йил апрель ойи учун бажарилган иш ҳажми 2021 йилнинг 15 май санасида топширилганлиги сабабли ўз вақтида маош тўлаш кечиккан.\nМазкур ҳолат юзасидан меҳнат инспекцияси корхона раҳбариятига ходимларнинг иш ҳақлари жорий йилнинг 1 июнь санасига қадар тўлиқ тўлаб берилиши бўйича бажарилиши мажбурий бўлган ёзма кўрсатма киритди.\nТошкент шаҳар Миробод туманида “Бўш иш ўринлари" меҳнат ярмаркаси ўтказилди. Бу ҳақда Меҳнат вазирлиги хабар бермоқда. Ярмаркада ҳудудлардаги 135 та иш берувчи корхона ва ташкилотлар ўзларининг...


«МЮ» бир қадам олдинроқда\nАввалроқ, қишда, «Челси» ва «Манчестер Юнайтед» ўхшаш равишда, таркибда бир қатор ёшлар билан яхши ўйинлар кўрсатиб юрганида, бу икки жамоани солиштиргандим ва Сульшернинг вазифаси Лэмпардга нисбатан қийинроқ эканини айтгандим.\nСабаби, «МЮ»дан фарқли равишда «Челси» таркибида Жоржиньо, Канте, Аспи, Виллиан каби ўз вақтида Англияда чемпион бўлган футболчилар бўлиб, ўйин асосан уларнинг устига қурилаётганди. Сульшерда эса, ундай шароит йўқ, жамоа ростанам ғўр эди.\nОрадан бир неча ой ўтиб, энди, агар янги жамоа қуриш ҳақида гап борса, «МЮ» бир қадам олдинроқда эканини кўрамиз, бунинг сабаби ҳам, юқоридаги фикрлардан келиб чиқади.\n«Юнайтед» келаси мавсумда ҳужумда, ҳимояда ва яримҳимояда кимлар билан ўйнашини ҳозирдан билади — етишмаётган баъзи мурватлар, захира вариантлари ва жамоа савиясини оширишда аниқ позиция учун юлдуз сотиб олинади, бўлди.\nШу нуқтаи назардан, Лэмпарднинг иши ҳали кўп:\n1) Жоржиньонинг ўрни қандай бўлади. Гўёки Лэмпард бразилиялик футболчига ишонмаётгандек туюляпти.\n2) Кантени сақлаб қолинадими?\n3) Карантиндан кейин «Челси»нинг ҳар голида иштирок этаётган Виллиан ҳали ҳам янги шартномага рози бўлмади.\n4) Ҳимояда Аспидан бошқа футболчиларнинг ўрни баҳсли, на Зума, на Кристиансенни биз келажакдаги «Челси»нинг асосий футболчиси дея оламиз.\n5) Абраҳам кузда янги топ футболчидек эди, ҳозир эса, ишончни оқлай олмаяпти. Вернернинг трансфери бежизмас.\nХуллас, «Челси»да дарвозабондан тортиб, барча чизиқларда ким, қайси боғламлар ҳаракат қилиши ҳалигача аниқмасдек. Пулишич, Маунт ва Жеймс бу мавсумнинг энг ёрқин нуқталари сифатида айтилиши мумкин бўлса-да, бу футболчилар пойдевормас, ижрочи сифатида Лэмпарднинг қуроллари бўлишади холос.\nШу пайтда эса, Сульшер ҳар бир чизиқда асосий ўйинчи ким-у, айнан ўша футболчининг захира вариантида ким ўтиради, билиб бўлди.\nКутилаётган Жейдон Санчо трансфери ҳам ҳатто, ҳозир ҳар ўйинда гол ураётган Гринвуднинг позициясига келяпти. Яъни, янги футболчидан худди Вернер сингари бугун ва тез гол кутишмайди, Санчо келган тақдирдаям, бемалол, клубга мослашиб олиш имконига эга бўлади.\nАлбатта, бу фикрлар узоқ муддатли давр учун қилинаётган ишлар ҳақида холос. Бу икки жамоадан қайси бири аввалроқ соврин ютади, буни билмайман. Қисқа муддатли лойиҳалар билан чемпионликка эришиш ҳам «Челси»нинг хусусиятларидан бири, Конте ва Жозе даврини эсланг. Бу ҳам бўлиши мумкин.\nЮқоридаги фикрлар, шунчаки, собиқ жамоасида авлодлар алмашинувининг бошида туриши керак бўлган икки афсонанинг ишига берилган жорий баҳо. Ким юқорироқ ўрин олишидан қатъи назар, Сульшер бир қадам олдинда, назаримда.\nПогба: Мен мусулмон бўлиб туғилмаганман...\nПогба «Реал»га ўтадими?


Ҳоким тақиқи бекор бўлди. Тошлоқликлар Ҳажга боради\n21 июл 2018, Тошкент вақти: 16:50\nФарғона вилояти ҳокими Шуҳрат Ғаниев томонидан Тошлоқ тумани аҳлининг Ҳаж зиёратига боришига қўйилган тақиқ бекор қилинди.\nЎзбекистон мусулмонлар идораси маълумотига кўра, жорий йилда 42 нафар тошлоқлик Ҳажга борувчилар рўйхатига киритилган.\nҲоким Ғаниев Қозоғистонда автобус ёнғинида ўлган тошлоқликлар воқеасини шарҳлар экан, фожиада тошлоқликларнинг ўзларини айблаб, уларнинг Ҳаж зиёратига боришини тақиқлаган эди.\nФарғона вилояти ҳокимлигининг “Ҳаж” ва “Умра” зиёратига бориш масалаларини мувофиқлаштирувчи комиссия аъзоларидан бирининг микрофонсиз суҳбатда Озодликка айтишича, вилоят ҳокими Шуҳрат Ғаниевнинг Тошлоқ ҳақидаги гаплари маҳаллий ва хорижий ОАВда муҳокама қилингандан кейин, у юмшаган:\n“Эшитган бўлсангиз, ҳоким ўша куни ўзининг жамоат ва диний ташкилотлар билан алоқалар бўйича ўринбосари Қамариддин Имомовга уч марта “Тошлоқдан бирортаси ҳам Ҳажга бормайди”, деган эди. Ҳа, энди ҳокимимиз бир қизишиб кетдида. Бу гап шов-шув бўлиб кетганидан сўнг, бу масалага бошқа қайтилмади. Имомовга кейин нима деган, нима демаган, ундан хабарим йўғу, лекин вилоятдан тақдим қилинган ҳамма номзод рўйхати Ўзбекистон мусулмонлар идораси томонидан тасдиқланди”, деди мулозим.\nМулозимнинг айтишича, бу йил Ҳажга борувчиларнинг сони ўзгармаган:\n“Вилоят бўйича 950 номзод янги талаблар бўйича танлаб олинган. Шундан 42 нафари Тошлоқ туманидан. Уларнинг орасида иккинчи марта Ҳажга борадиганлари йўқ”, дейди мулозим.\n“Қамариддин Абдуфаттоҳовичга (диний ишлар ва МФЙлар иши бўйича ҳоким ўринбосари - таҳририят)ҳам айтдим,Тошлоқдан биронта Ҳажга бормайди. Биронтаси Ҳажга бормайди, Ҳаж сафарига биронтаси бормайди! Тиригиям бормайди, бошқасиям бормайди. Тошлоқликларнинг биронтаси Ҳаж сафарига бормайди, тиригиям бормайди, отасиям бормайди”, дея бақирган эди ҳоким.\nОзодлик вилоят ҳокимининг жамоат ва диний ташкилотлар билан алоқалар бўйича ўринбосари Қамариддин Имомов билан боғланишга ҳаракат қилди.\nОзодлик билан суҳбатлашган Қамариддин Имомовнинг ёрдамчиси, унинг туманларда юрганини айтар экан, бошлиғининг мобил телефони рақамини беришдан бош тортди.\nЎтган йилдан бошлаб, Ўзбекистондан Ҳаж зиёратига борувчилар сони квотаси 7200 нафар қилиб белгиланган. 2017 йилгача Ҳажга борувчилар сони 5200 нафар эди.\nЎзбекистон Вазирлар Маҳкамасининг 6 январь куни Norma.uz ахборот-ҳуқуқий порталида эълон қилинган қарорига мувофиқ, бундан буён ўзбекистонликлар такрор "Ҳаж" зиёратига боролмайди. Бундан ташқари, "Умра"га боришни истовчилар ҳам сўнгги 2 йил ичида бу зиёратни қилмаган, сўнгги 5 йил ичида эса "Ҳаж"га бормаган бўлиши лозим.\nЎзбекистонликларга такрор "Ҳаж" зиёратига бориш тақиқланди\nЎзбекистондан ҳажга бориш тартиби ўзгарди\nЎзбекистонда Ҳажга борувчиларга олтита талаб қўйилди\nЎзбекистонда Ҳажга борувчиларга талаблар кучайтирилди


Ихтиёр Каримов: Ҳимояланган ҳолда қарши ҳужумлардан самарали фойдаландик\n16 апрель, 2017, 13:10\nОлий лиганинг 6-туридан ўрин олган “Шўртан”-“Пахтакор” учрашувидан сўнгги матбуот анжуманининг иккинчи яримида иштирок этаган “Шўртан” жамоасининг бош мураббий васифасини вақтинча бажарувчи жамоа техник директори– Ихтиёр Тоғаевич ўйин таъсуротлари ҳақида қуйидаги фикрларни билдириб ўтди. Бу ҳақда “Шўртан” матбуот хизмати хабар бермоқда.\n- Авваламбор Қашқадарё футбол мухлислари, Ғузор туманимиз ва қўшни вилоятдан ташриф буюрган сурхондарёлик футбол ишқибозларимизга бизларни қўллаб-қувватлаётганликлари учун катта раҳмат айтаман. Ўйинга тўхталадиган бўлсак, бугун ҳам Ўзбекистонимизнинг номдор жамоаларидан бири, мамлакатимизнинг кўп маротаба чемпиони бўлган жамоага қарши майдонга чиқдик. Улар кучли рақиб экани билгандик ва буни сидқидилдан ҳис этгандик. Шу сабаб, ҳимояни ўйиннинг сўнги дақиқасига қадар ушлаб туришга ҳаракат қилгандик ва голли вазиятларимизни самарали якунлашни уддасидан чиқдик. Бугунги ҳаракатлари учун барча футболчиларимизга ҳам ўз миннатдорчилигимни билдираман.\n- Заҳирадан майдонга туширган футбочиларим ўйин темпини ошириб беришини ҳис қилиб турган эдим ва натижада тўғри қарор қилганимга амин бўлдим.\n- Сўнгги иккала рақибимизнинг ҳам жамоавий ўйини ва тактик жиҳатдан ҳаракатларини ўрганиб чиқдик ва таҳлил жараёнида уларга қарши ҳимоядан ҳужум қилиш услубини қўллаш керак деган қарорга келдик. Бу футболда тез-тез учраб турадиган ҳолатлардан бири. Ўзларингиз кўрган бўлсангиз, “Бавария” билан “Реал” учрашувида ҳам “қироллик клуби” ҳимояланиб қарши ҳужумлардан унумли фойдалана олди.


Туркия дунёда коронавирус бўйича бешталикка қўшилди\nКасалланганлар сони 163 142 091\nСоғайганлар сони 141 433 932\nВафот этганлар 3 382 455\nТуркия дунёда коронавирус билан касалланиш ҳолатлари бўйича бешталик давлатлар қаторига қўшилди, деб хабар беради ССВ матбуот хизмати.\nХабарда Жаҳон соғлиқни сақлаш ташкилотининг дунёда коронавирус инфекциясини юқтирганлар сони бўйича маълумотлари келтирилган.\nУнга кўра, дунё бўйича касалланганлар сони 151 миллион 803 мингдан ортиқни ташкил этмоқда, шундан 3 миллион 186 мингдан зиёд киши вафот этган (02.05.2021 йил Европа вақти билан соат 15:09 ҳолатига кўра). Охирги сутка давомида дунёда коронавирус инфекцияси билан касалланишнинг 808 563 янги ҳолати аниқланди. 12 870 нафар бемор вафот этди.\nЖонс Хопкинс университетининг ҳозирги (03.05.2021 йил Тошкент вақти билан соат 14:21 ҳолати) маълумотларига кўра, дунёда касалликни 152 миллион 900 мингдан ортиқ одам юқтирган, улардан 3 миллион 203 мингдан ортиғи вафот этган. Касаллик тасдиқланган ҳолатлар бўйича:\nАҚШ биринчи ўринда турибди, у ерда ЖССТ маълумотларига кўра 32,002 миллиондан ортиқ коронавирус инфекциясини юқтирганлар аниқланган. Иккинчи ўринда Ҳиндистон (19,557 миллиондан ортиқ), учинчи ўринда Бразилия (14,659 миллиондан ортиқ), тўртинчи ўринда Франция (5,553 миллиондан ортиқ), бешинчи ўринда эса Туркия (4,849 миллиондан ортиқ).\nЖССТ маълумотларига кўра, бир сутка давомида АҚШда 53 567, Ҳиндистонда 392 488, Бразилияда 68 333, Францияда 23 986, Туркияда эса 28 817 нафар янги касалланиш ҳолати аниқланган.\nЖорий йилнинг 28 апрель ҳолатига кўра дунё бўйича коронавирусга қарши 1 миллиард 011 миллиондан ортиқ доза вакцина қўлланилган.\nКиритилди: 20:52 03.05.2021. Ўқилди: 1726 марта. Фикрлар сони: 0 та.


Деменция – когнитив функцияларнинг орттирилган кескин бузилиши бўлиб, одатда, бош миянинг органик зарарланишлари сабабли ривожланади. Когнитив функциялар деганда диққат, хотира, тафаккур, идрок, нутқ, гнозис, праксис каби олий руҳий функциялар тушунилади. Демак, деменция ақлий фаолиятнинг орттирилган бузилиши, у туғма бўлмайди. Ақлий фаолиятнинг ривожланишдан орқада қолишига эса олигофрения деб айтилади. Шунинг учун туғилгандан буён когнитив бузилишлар аниқланган болаларга олигофрения ташхиси қўйилади.\nЭпидемиологияси. Деменция, одатда, 60 ёшдан сўнг ривожлана бошлайди ва касалланганлар сони ёш ошган сайин кўпая боради. Деменция 60–65 ёшдагиларда 1–5 % кузатилса, 80 ёшга бориб бу кўрсаткич 30 % га етади.\nЭтиологияси. Деменция – кўп этиологияли синдром. Деменция 40 % ҳолатларда Алсхаймер касаллиги, 15 % – томир деменцияси, 15 % – аралашган деменция, 15 % – Леви таначалари ва қолган 15 % ҳолатларда бошқа касалликлар сабабли ривожланади. Демак, "деменция" ташхиси синдромал ташхис. Алсхаймер касаллиги деменцияга олиб келувчи касалликлар ичида етакчи ўринни эгаллайди (9.1-жадвал).\nЛеви таначалари билан деменция\n1. Моддалар дефицити (В1, В12, фолат кислотаси)\n2. Металл тузлари (алюминий, цинк, мис) билан заҳарланиш\n3. Дори моддалар (холинолитиклар, барбитуратлар, бензодиазепинлар, нейролептиклар, литий тузлари) билан заҳарланиш\n4. Гепатолентикуляр дегенерация\n5. Соматоген (жигар ва буйрак энцефалопатияси)\n6. Сурункали ичкиликбозлик\n7. Гипоксик энцефалопатия, шу жумладан, анемия ҳисобига Гипогликемик энцефалопатия\nКогнитив функциялар бузилган беморга деменция ташхисини қўйиш учун, албатта, бош мия зарарланган ва беморнинг ҳуши сақланган бўлиши керак. Бу асосий талаблардан биридир.\nДеменцияда хотиранинг барча турлари, яъни эшитиш, кўриш ва ҳаракат хотиралари бузилади. Деменцияда эшитув хотираси эрта бузила бошлайди ва зўрайиб боради. Бундай беморлар ҳозир ва аввал эшитган гапларни эслаб қола олмайди. У ҳатто ўзи гапираётган гапларни ҳам унутиб қўяди. Масалан, бемор сўзлаётганда унинг фикри чалғиса (телефон жиринглаб қолди, уни эшитаётганлар луқма ташлади ва ҳ.к.), нима ҳақида гапираётганлигини унутиб қўяди. Унга кимдир бирор воқеани эрталаб сўзлаб берса, бироз вақт ўтгач, ушбу воқеа тафсилотини унутиб юборади ёки гап нима ҳақида кетганлигини бутунлай эсидан чиқаради. Бундай беморлар билан хотирани кучайтирувчи ақлий машқлар ўтказиш деярли самара бермайди. Оғир ҳолатларда ҳозир эшитган гапини тезда эсидан чиқаради, тўғрироғи эслаб қола олмайди. Деменцияда хотиранинг барча босқичлари, яъни эслаб қолиш, эсда сақлаш ва қайта эсга тушириш кескин бузилади.\nДеменцияда узоқ муддатли хотира ҳам бузилади. Бемор аввал бўлиб ўтган воқеаларни эсига тушура олмайди. Касаллик зўрайган сайин бемор ўтмишини умуман унутади. Образли қилиб айтганда, уларни "ўтмиши йўқ одамлар" деб аташ мумкин. Ҳар доим кўриб юрадиган танишларини юзига қараб эслай олмаслик – деменциянинг дастлабки ва энг кўп учрайдиган белгиларидан биридир. Прозопагнозия деб аталмиш бу симптом бош миянинг энса-тепа соҳалари атрофиясида кўп учрайди. Ушбу соҳалар атрофияси оптик-фазовий агнозия симптомлари билан намоён бўлади. Оддий қилиб айтганда, беморда географик хотира бузилади. Бундай бемор кўчага чиқса, уйини топиб қайтиб кела олмайди. Борадиган жойини ҳам топа олмай юради ёки нима учун уйдан чиққанлигини унутиб қўяди. Агар беморнинг рўпарасида ўтириб: "Менинг ўнг қўлимни кўрсатинг, десангиз, у сизнинг чап қўлингизни кўрсатади". Бемор рақамсиз соатларда вақтни тўғри кўрсата олмайди ёки рақамли соатни тўғри чиза олмайди. Ҳар хил вақтларни кўрсатувчи соат стрелкаларига қараб соат неча бўлганини айтиб беришда жуда қийналади. Шу боис деменцияни аниқлашда соат билан боғлиқ синамалардан кўп фойдаланилади.\nСемантик хотира ҳам эрта бузилади. Унга: "Лола Каримдан оқроқ, ким қора" ёки "Олим Ҳакимдан узунроқ, ким калта" деб сўралса, сўзларнинг маъносига узоқ вақт тушунмай туради. Бу гапларни бир неча бор қайтарса ҳам, бемор тўғри жавоб бера олмайди.\nДеменцияда хотира бузилишлари, албатта фикрлаш жараёнининг бузилиши билан кечади. Бемор фикрини бир жойга жамлаб иборалар туза олмайди, қайсидир воқеа ҳақида сўзлаб бермоқчи бўлса, унинг уддасидан чиқа олмайди, сўзлардан гап туза олмайди. Беморда умумий фикрлаш ҳам, абстракт (лот. abstractio – бирор бир нарса ёки ҳодисанинг қайсидир бир хусусияти ёки белгисини ажратиб кўрсатиб бериш, айтиб бериш) фикрлаш ҳам бузилади. Абстракция фикрлаш жараёнининг асосини ташкил қилади. Бемор атрофдаги нарсалар номини тўғри айтиб бера олмайди, яъни уларда амнестик афазия симптомлари яққол кўзга ташланади. Мақсадга йўналтирилган ихтиёрий ҳаракатлар ҳам бузилади, яъни апраксия ривожланади. Касбий фаолият ҳам издан чиқади. Шунингдек, ҳар доим бажариладиган оддий амаллар, яъни кийиниш, соқол олиш, тиш ювиш, чироқни ўчириб-ёқиш, тирноқ олиш, чой дамлаш, душ қабул қилиш, эшикни очиш каби мақсадга йўналтирилган фаолияти ўта мушкул бўлиб қолади. Бемор оддий арифметик операцияларни ҳам тўғри бажара олмайди.\nДеменцияда нутқ функцияси узоқ вақт сақланиб туради. Кейинчалик нутқ бузила бошлайди ва беморда афазиянинг барча турларини (амнестик, сенсор, мотор) кузатиш мумкин. Дастлаб амнестик афазия, кейинчалик сенсор ва мотор афазия ривожлана бошлайди. Албатта, нутқ марказларининг ўчоқли зарарланишлари (масалан, инсультдан сўнг) сабабли ривожланган деменциялар бундан истисно.\nДеменцияда беморнинг шахси ўзгариб боради. Унда ўзига ва касалликка бўлган танқидий муносабат бузилади. Бемор кир ва ифлос юрадиган бўлади, тозаликка риоя қилмайди, уялмайди. Деменциянинг баъзи турларида психик фаолиятнинг кескин пасайиши (апатия, депрессия, мотивациянинг сўниши) кузатилса, бошқа ҳолатларда, аксинча, психомотор қўзғалишлар (агрессия, гипердинамик ҳолат) кузатилади. Шахснинг турли даражада бузилишлари, айниқса фронтотемпорал деменция ва Пик касаллигида кўп учрайди.\nБош мия жароҳатларида ҳам деменция ривожланади. Бироқ бош мия жароҳатларидан кейин ривожланган хотиранинг алоҳида бузилишлари (постравматик амнезия) – бу деменция эмас. Деменция учун барча когнитив функциялар бузилиши (амнезия, афазия, апраксия, агнозия) хос. Ҳар қандай этиологияли деменцияда когнитив бузилишлар тўхтовсиз зўрайиб боради. Бу жараён бироз тўхтаб олиши ёки даволашлар натижасида қайсидир функциялар бирмунча тикланиши мумкин. Бироқ касаллик зўрайиб бораверади. Деменциянинг сўнгги босқичида бемор қаерда яшаётгани ва ўзини англай олмай қолади, у ўз болаларини ҳам танимайди: унинг ёнига кирган қизи ёки ўғлига «Сиз кимсиз», деб савол беради. Бемор овқат ейман деб айтмайди, ҳожатга ўзи бормайди, сийдик ушлай олмайди. Уни қай ҳолатда ётқизса, шу ҳолатда ётаверади. Юздаги ҳиссий ифода бутунлай сўнади. Бундай беморлар ҳам руҳан, ҳам жисмонан ногирон бўлиб қолишади.\nШу ерда депрессияда учрайдиган деменция ҳақида тўхталиб ўтсак. Депрессия билан касалланганларда ҳам деменцияга ўхшаш симптомлар аниқланади. Бу ҳолат псевдодеменция деб аталади. Псевдодеменция ташхиси қачон қўйилади? Бу ҳолат депрессия билан касалланган беморларда аниқланади. Уларда когнитив бузилишлар бошланишидан анча олдин депрессия белгилари кузатилади. Псевдодеменцияда хотира бузилишлари устунлик қилади. Апраксия ва афазия эса кузатилмайди. Бундай беморда нейропсихологик тестлар турли натижа беради. Баъзида тест натижалари беморда ҳеч қандай деменция аломатларини кўрсатмайди. Нейропсихологик тестлар ўтказишдан олдин беморга тез таъсир қилувчи психостимуляторлар (масалан, кофеин) қилинса, тест натижалари яхши бўлиши мумкин. Оддий нейропсихологик тестларни тўғри бажара олмайдиган беморнинг касбий фаолияти сақланиб қолиши мумкин. Бемор ишга бориб келаверади, уй юмушларини бажариб юради, бозор-ўчар қилади, болаларига меҳрибонлик кўрсатади, яхши кийинади, ўзига эътибор қилади. Бироқ ҳар доим хотира бузилишларидан шикоят қилади: аввал бориб-келиб юрган йўлларини адаштиради, шаҳарнинг қайси чеккасига қандай боришни унутиб қўяди, одамлар билан гаплашганда воқеа-ҳодиса тафсилотларини айтиб бера олмайди. Уларда эслаб қолиш қобилияти анча бузилган бўлади. Депрессия даражаси ва кечишига қараб когнитив бузилишлар даражаси ҳам ўзгариб туради. Деменция ташхисини қўйишдан олдин, албатта депрессия бор-йўқлигини инкор қилиш керак. Бунинг учун беморнинг психологик статуси суҳбатлар ва психологик тестлар (Гамилтон шкаласи) ёрдамида текширилиши лозим. Чунки депрессия деменцияга қараганда кўп учрайди.\nДеменция нафақат бош мия катта ярим шарларининг пўстлоқ ҳужайралари, балки пўстлоғости тузилмалар зарарланганда ҳам кузатилади. Пўстлоқ зарарланишларида кузатиладиган деменцияга кортикал деменция, пўстлоғости тузилмалари зарарланганда кузатиладиган деменцияларга пўстлоғости деменцияси деб айтилади. Пўстлоғости деменциясида афазия, апраксия ва акалкулия каби кортикал симптомлар аниқланмайди. Пўстлоғости тузилмалари пешона марказлари билан узвий нейронал боғланишларга эга. Шу боис пўстлоғости зарарланишларида фронтал симптомлар ҳам пайдо бўлади, яъни брадифрения (психик фаолиятнинг секинлашуви), гипокинезия ва шахс бузилишлари.\nПўстлоғости деменцияси деярли ҳар доим экстрапирамидал бузилишлар (паркинсонизм) билан биргаликда намоён бўлади. Пўстлоғости деменциясида гностик жараёнлар, яъни билиш ва таниш жараёнлари деярли бузилмайди. Кортикал деменцияда эса улар кескин бузилади. Аввал пўстлоғости тузилмалари зарарланиб, кейин патологик жараён пўстлоқ тузилмаларини ҳам қамраб олса, аралаш типдаги деменция шаклланади. Ўткир ЦВК сабабли ривожланган деменцияни, кўпинча, аралаш типдаги деменция деб аташ мумкин.\nЭнди деменциянинг яққол намояндалари бўлмиш Алсхаймер ва Пик касалликлари билан танишиб чиқамиз.\nҚўшилган: 14:55 / 17-04-2021 Ўқилди: 61


Бугун Ироқ жанубидаги Басра шаҳрида британиялик уч аскар ўлди, яна бири яраланди.\n29 октябр 2020, Тошкент вақти: 22:02\nГувоҳларга кўра, Британия аскарлари кетаётган автомобил қаршидан келаётган машинадан ўққа тутилган.\nИроқ шимолида курдлар ва туркман гуруҳлари ўртасида қуролли тўқнашув давом этмоқда. Бугун АҚШ ҳарбийлари айтганига кўра, америкалик аскарлар Киркук шаҳри яқинида кеча ўққа тутилганидан сўнг, икки туркманни отиб ўлдирган.\nИроқдаги фуқаролар маъмуриятининг америкалик раҳбари Пол Бремерга кўра, ироқликлар АҚШ етакчилигидаги коалиция кучларига саботаж ва ҳужум уюштираётган шахсларни топишда кўпроқ ёрдам бермоқдалар: “Сўнгги уч ёки тўрт ҳафта ичида саботаж ва ҳужумлар ким томонидан уюштирилаётганини бизга келиб айтаётган одамлар сони сезиларли кўпайди. Бу бизга жиноятчиларни қўлга олишда ёрдам беряпти” - деди Пол Бремер.


“Роғун борасидаги позициямиз ўзгармайди”\nОртда қолаётган ҳафтада Тожикистон ҳукумати ана шундай баёнот тарқатди.\n“Сўнгги пайтларда минтақадаги айрим мамлакатлар оммавий ахборот воситаларида Роғун ГЭСи лойиҳаси тўғрисида ёлғон маълумотлар берилаяпти. Миллий ва минтақавий манфаатлар назарга олинган мазкур лойиҳага нисбатан Тожикистон ҳукумати ўз позициясини ўзгартирмайди. Биз бу йўналишда қўшниларимиз билан тиғиз ҳамкорликка ҳозирмиз”, - дейилади 26 октябр куни тарқатилган ҳукумат баёнотида.\nТожикистон ҳукуматининг сўнгги баёноти АҚШ Давлат котиби Ҳиллари Клинтоннинг минтақа мамлакатларидан Тожикистон ва Ўзбекистонга сафарлари поёнида очиқланди.\n22 октябр куни Душанбе шаҳрида фуқаровий жамият вакиллари билан учрашган АҚШ Давлат котиби Клинтон хоним Тожикистон Роғун ГЭСи лойиҳасини амалга оширишда сўзсиз Жаҳон банки экспертлари хулосасини кутиши лозимлигини тавсия қилганди.\nТожикистон президенти ҳузуридаги Стратегик тадқиқотлар маркази раиси Суҳроб Шарипов мулоҳазасича, Жаҳон банкининг бу лойиҳага оид хулосаси якуний хулоса бўла олмайди.\n- Тожикистон ҳукумати ўз баёнотида Роғун ГЭСи лойиҳаси хусусида халқаро молия институтлари, жумладан, Жаҳон банки билан тиғиз ва шаффоф ҳамкорликка ҳозирлигини билдирган. Бироқ, менимча, Жаҳон банки экспертларининг бу лойиҳа борасидаги фикр-мулоҳазалари ҳал қилувчи хулоса бўла олмайди. Чунки 50 йилдан кўпроқ вақт мобайнида ўрганилаётган бу лойиҳа хусусида олимларнинг фикрлари доим ижобий бўлган, - деди тожик расмийси Суҳроб Шарипов.\nАммо Тожикистоннинг қўшниси Ўзбекистон Роғун минтақа экологияси учун тузатиб бўлмас зарарлар келтириши мумкинлигидан огоҳлантириб келади.\nЎзбекистон Фанлар академиясининг баланд тўғонлар бўйича институти директори Эрназар Маҳмудов Роғун ГЭСи қурилиши ортидан Вахш дарёси имкониятидан икки баравар кўпроқ бўлган сув омбори вужудга келиши мумкинлиги, бу эса дарёлар қуйисида жойлашган давлатларда сув тақчиллигини келтириб чиқариши табиийлигини айтади.\n- Чунки Вахшда ўзи атиги 20 миллиард куб метрга яқин сув шаклланади. Роғун қурилганидан кейин Сангтўда-1 ва Сангтўда-2 билан биргаликда 25 миллиардлик ҳажм бўлади. Демак, дарёнинг имкониятидан икки ярим баравар катта имкониятга эга бўлган сув омбори шаклланади, - дейди ўзбек академиги Эрназар Маҳмудов.\nЎзбекистон томони бир неча марта қўшниси Тожикистонга Роғун ўрнига кичик гидроиншоотлар қуришни тавсия қилганди.\nБироқ энергетика мустақиллигини қўлга киритиш илинжида бўлган Тожикистон Роғунга муқобил вариантларни қабул қилишга ҳозир эмаслигини таъкидлаб келади.\nАснода “Идем” ижтимоий ташкилот масъули Саймуддин Дўстов Тожикистон ҳукуматининг сиёсий хусусиятга эга бўлган сўнгги баёноти асосан қўшни давлатлар ва уларнинг иттифоқчиларига қаратилганини айтади.\n- Тожикистон ҳукуматининг сўнгги баёноти сиёсий баёнотдир. Ўйлайманки, у асосан мамлакат ташқарисига қаратилган бўлиб, бу билан Тожикистон ҳукумати Ўзбекистон, Россия ва Америка каби давлатларга Роғун ГЭСини қуриш режасида қатъий эканини уқтирмоқчи, - дейди Саймуддин Дўстов.\nДушанбедан 110 километр шарқроқда қурилаётган Роғун Тожикистонда миллий ғояга айланган.\nҲисоб-китобларга кўра, бу йирик гидроиншоот қурилиши учун тахминан 2,5 миллиард АҚШ доллари лозим бўлади.\nЙилига 3 минг 600 мВт электр энергияси ишлаб чиқариши айтилаётган Роғун ГЭСи тўғонининг баландлиги 335 метрни ташкил қилади. Тожик мутахассислари бу гидроиншоот қурилиши ортидан Тожикистон минтақада электр энергияси экспорт қилувчи асосий давлатга айланишини қайд этадилар.\nЎзбекистонлик мутахассислар эса бундай баланд тўғонли Роғун тожикистонликлар ва дарёлар қуйисида яшаётган миллионлаб одамлар ҳаёти учун ўта хавфлилигини таъкидлайдилар.


Диққат! Энди бизда ҳужжат жўнатиш 250 сўм.\nЭҲФ операторини эркин танлашингиз мумкин\nOnlinefactura.uz тизими – бу солиқ тўловчининг http://onlinefactura.uz веб-порталидаги шахсий кабинети орқали электрон ҳисобварақ-фактураларни алмашиш бўйича электрон ҳужжат айланиш тизимидир.\nOnlinefactura.uz тизими Ўзбекистон Республикаси Президентининг 2018 йил 26 июндаги “Давлат солиқ хизмати органлари фаолиятини тубдан такомиллаштириш чора-тадбирлари тўғрисида”ги ПҚ-3802-сон қарори асосида ишлаб чиқилган.\nШунингдек, Вазирлар Маҳкамасининг 2019 йил 25 июндаги “Ўзаро ҳисоб-китоблар тизимида электрон шаклдаги ҳисобварақ-фактуралардан фойдаланишни такомиллаштириш чора-тадбирлари тўғрисида”ги 522-сон Қарорига мувофиқ барча хўжалик юритувчи субъектлар томонидан электрон ҳисобварақ-фактураларни алмашиш мажбурий тарзда бажарилишини инобатга олган холда ишлаб чикилган.\nOnlinefactura.uz тизимини яратувчиси - “Lanbir Servise” МЧЖ ҳисобланади.\nБизнинг хизматлар лицензияланган ва махсулот муофиклик сертификатига эга.\nТегишли лицензия ва муофиклик сертификатининг электрон шакли асосий сахифанинг пастки кисмида жойлаштирилган.\nМижозлар учун яратилган имкониятлар\nИмзолаш ва чоп этиш учун сарфланадиган қоғоз ва вақтни тежаш. ЭҲФни ва ишончномани олувчига, жойлашган жойидан қатъий назар, тезкор етказиб бериш, шунингдек сотувчи ва харидор ўртасида электрон хужжатларни тезкор алмашиш имконини беради. Тизимнинг форматларни мантиқий назорат қилиниши натижасида хатоларни олдини олиш имконини беради.\nХавсизлик ва ишончлилик\nРухсатсиз кўчириб олишдан ва электрон алмашувнинг қонунийлигини таъминлашда ишончлилиги. Бутун сақлаш даврида ҳужжатларнинг ҳимояланган серверларда 5 (беш) йил давомида сақланишини таъминлайди.\nКулайлик ва соддалик\nБухгалтерия дастурлари оркали Microsoft Office Excel форматида яратилган электрон хужжатларни намуна (шаблон) оркали тизимга содда ва кулай юклаш имкониятининг мавжудлиги.\nОддийлик ва тезкорлик\nШахсий кабинетни шакллантириш (руйхатдан утиш) хамда кейинги даврларда унга кириш учун фойдаланувчиларга кулайлик яратиш максадида энг оддий, ечим уйлаб топилган булиб кулайлиги ва соддалиги билан ажралиб туради.\n7/24 техник кумак\nХар қандай вақтда сиз тарафдан яратилган электрон ҳужжатларнинг мухимлигини тушунганимиз холда бизнинг тизимдан 24 соат давомида фойдаланишингиз, хамда келиб чикиши мумкин булган тушунмовчиликларни тезда бартараф килиш максадида туну-кун +998712001122 телефон ракамига мурожат килишингиз ва саволларингизга жавоб олиш ва муаммони ҳал қилиш имконияти мавжудлиги.\nРеестр оркали жунатиш\nФаолияти натижасига кура бир ой давомида товарлар ва хизмат турларини минглаган контрагентларга жунатувчи ташкилотлар учун кулайлик яратиш максадида хисобварак-фактураларни тайёрлашда руйхат (реестр) оркали шакллантириш ва жунатиш учун кулай функциянинг мавжудлиги.\nНима учун "оnlinefactura.uz"?\nБизнинг 3 та устун жихатимиз\nСодда интерфейс ва кулай авторизациядан утиш тизими.\nЯратилган электрон хужжатларнинг 5 (беш) йил давомида сакланиши ва бутун сакланиш давомида химояланган серверларда жойлашгани.\n"оnlinefactura.uz" оркали бажариладиган операциялар Ўзбекистон Республикасининг электрон хужжат алмашинуви соҳасидаги Конун ҳужжатларига мувофиқ амалга оширилади.\nдан ортиқ мижозлар\nдан ортиқ ҳужжатлар\nШахсий кабинетга кириш учун фаол электрон ракамли имзо(ЭРИ)ни компьютерингизга юкланг ва "шахсий кабинетга кириш" функциясини босинг.\nБизни ижтимоий тармокларда кузатиб боринг.\nТизимдан фойдаланиш 2020 йил 1 апрелгача БЕПУЛ.\n250 сум / 1 та чикувчи хужжат\n"Қулай" - тариф режаси\nКирувчи хужжатлар бепул\nАбонент тулови мавжуд эмас\n24/7 Call марказ хизмати\nТизимда юзага келиши мумкин бўлган тушинмовчиликлар бўйича саволларга жавоблар тўплами\nЭлектрон ҳужжат айланиши нима?\nЭлектрон ҳужжат айланиши-ЭХА операторининг телекоммуникация каналлари орқали (ТКО) электрон ҳужжатларни алмашиш.\nЭХА нима? Ташкилотлар ўртасидаги электрон ҳужжат оқими. Қандай ишлайди?\nБиринчидан, "электрон ҳужжат" тушунчасини тушунтирайлик.Электрон ҳужжат-электрон ракамли имзо ёрдамида тасдиқланган файл. Электрон шаклда расмийлаштирилган хужжат қонуний хисобланиб асл нусха бўлгани учун уни чоп етиш шарт емас. Электрон ҳужжат айланиши (ЭХА) Роуминг операторининг ишонч тармоғига киритилган ЭХА оператор тизими орқали амалга оширилади. Бир ташкилот электрон ҳужжат яратади, уни ЭРИ билан имзолайди ва контрагентга юборади. Контрагент уни оператор тизимидаги шахсий кабинетида (ШК) бир неча сонияда қабул қилади. Хужжатни узатишда оператор автоматик равишда хужжат имзоланган ЭРИ легитимлигини ва хужжат форматининг Қонунчилик талабларига мослигини текширади. Агар ҳужжат икки томонлама имзо талаб қилса, қабул қилувчи уни электрон имзо билан имзолайди ёки имзолашни рад етади ва тузатишни талаб қилади. Жўнатувчи мақомлар туфайли ҳужжат ҳаракатини кузатиши мумкин: "жўнатилган", "олинган", "имзоланган", "рад етилган". ЭХАнинг жорий этилиши солиқ органига Internet орқали электрон ҳужжатларни тақдим этишни қулай ва осонлаштиради. ЭХА кичик ва ўрта бизнес, шунингдек, йирик корхоналар ва холдинглар учун кулайлик яратади.\nНима учун компанияларга электрон ҳужжат айланиши керак?\n* офисдаги қоғоз ҳужжатлар сонини камайтириш; * архивни сақлашнинг молиявий ва меҳнат харажатларини камайтириш; * ҳужжатларни жўнатиш, чоп етиш, иш юритиш харажатларини камайтириш; * қўл ҳаракатларини бартараф етиш ва жараённи автоматлаштириш орқали меҳнат сарфини камайтириш; * йўқотилган ҳужжатлардан ва уларни қайта тиклаш заруриятидан халос килади.\nТоварларни (ишлар, хизматларни) реализация қилиш ва сотиб олишни тасдиқлайдиган электрон хисоб-варакларни яратиш ва жунатиш тизими.\nВазирлар Маҳкамасининг 2019 йил 25 июндаги 522-сон Қарорига мувофиқ барча хўжалик юритувчи субъектлар томонидан электрон ҳисобварақ-фактураларни алмашиш мажбурий тарзда бажарилишини инобатга олган холда оnlinefactura.uz тизими 2020 йилнинг 1 январдан бошлаб ишга туширилади.\nТел: +998 99 478 11 22\nБизга хабар юборинг\nБизнинг ходимимиз сизнинг хабарингиз бўйича сиз билан қисқа муддатда боғланади.\nХабарингиз учун ташаккур!\n© Муаллифлик хукуки OOO "LANBIR SERVISE". Барча хукуклар химояланган\nЛицензия AA № 0007000 Сертификат № 2329011


У “Соғлом бола йили” Давлат дастури доирасида Тошкент вилояти ҳокимлиги, “Меҳр-шафқат ва саломатлик”, “Маҳалла” хайрия жамоат фондлари ҳамда “Камолот” ёшлар ижтимоий ҳаракатининг вилоят Кенгаши ҳамкорлигида ўтказилди.\nБайрам тадбирида вилоятнинг Олмалиқ, Бекобод, Ангрен шаҳарлари ва Зангиота, Бўстонлиқ, Ўрта Чирчиқ, Янгийўл, Бўка туманларидан кам таъминланган, боқувчисини йўқотган, ногирон ҳамда эҳтиёжманд оилаларда тарбия топаётган 600 нафардан ортиқ ўғил-қиз қатнашди.\nМамлакатимизда ёш авлодни ҳар томонлама етук инсонлар этиб тарбиялаш борасида улкан хайрли ишлар амалга оширилаяпти. Хусусан, бугун юртимизнинг ҳар бир гўшасида бири-биридан кўркам ва замонавий таълим муассасалари, спорт иншоотлари қурилиб, улар фарзандларимизнинг маънан ҳамда жисмонан баркамол бўлиб улғайишларига хизмат қилмоқда.\nАнгрен шаҳридаги 9-имконияти чекланган болалар учун ихтисослаштирилган ёрдамчи мактабда 154 нафар ўқувчи таълим-тарбия олади. Уларнинг кўникмаларини ошириш мақсадида ёш пойабзалчи, дурадгорлик, чилангарлик, тикувчилик, теннис ва баскетбол каби тўгараклар ҳамда логопедия, ритмика, даволаш, жисмоний тарбия сингари қўшимча машғулотлар йўлга қўйилган.\n— Саёҳатга 50 нафар ўқувчи билан келдик, — дейди шу мактаб директори Нилуфар Нурманова. — Бугун болажонларимиз учун қувончли кун. Улар турли кўнгилочар ўйинлар ўйнаб, замонавий аттракционларда маза қилиб учишди. Бу эса юртимиздаги барча ўғил-қизлар меҳр ва ғамхўрлик оғушида эканлигидан далолатдир.\nТадбир доирасида концерт дастури намойиш этилди. Болажонларга ҳомийларнинг эсдалик совғалари топширилди.\nМазкур рукндаги бошқа мақолалар: « Давлат музейларига бепул кириш кунлари белгиланди\tОна диёр мадҳи »


“Микрокредитбанк” АТБ қишлоқ хўжалик тармоқларини молиялаштириш бўйича матбуот анжумани ўтказди\nАсосий/Сўнгги янгиликлар/“Микрокредитбанк” АТБ қишлоқ хўжалик тармоқларини молиялаштириш бўйича матбуот анжумани ўтказди\nНашр қилинган сана: 30.03.2021 23:32\n30 март куни Миллий матбуот марказида “Микрокредитбанк” АТБ томонидан қишлоқ хўжалиги тармоқларини ривожлантириш ва молиявий қўллаб-қувватлаш бўйича амалга оширилган ишлар” тўғрисида матбуот анжумани ўтказилди.\nУшбу тадбирни “Микрокредитбанк” АТБ Бошқарув Раиси ўринбосари Рустам Сулаймонов очиб, банк томонидан қишлоқ хўжалиги соҳасини ривожлантириш борасидаги олиб борилаётган ишлар хусусида маълумот берди.\nМаълум қилинишича, 2020 йил давомида банк жами 1,1 трлн. сўм миқдорида кредит берди. Хусусан, қишлоқ хўжалиги йўналиши бўйича 9104 та лойиҳага 356,0 млрд. сўм миқдорида маблағлар йўналтирилди. Шундан:\n• Чорвачилик йўналишига 130,0 млрд сўм (5 353 бош йирик, 20 минг майда)\n• Иссиқҳона 73,0 млрд. сўм (128,4 гектар иссиқхона)\n• Паррандачиликка 40,2 млрд. сўм; (1 149 минг бош парранда)\n• Қуёнчиликка 62,0 млрд.сўм; (221 минг бош қуён)\n• Бошқа қишлоқ хўжалиги йўналишларга 50,8 млрд. сўм миқдорида кредит маблағлари ажратилди.\nШунингдек, “Оилавий тадбиркорликни ривожлантириш” ижтимоий дастурлари доирасида жами 456,1 млрд. сўм кредит маблағлари ажратилган бўлса, шундан 48 фоизи ёки 219,9 млрд. сўмлик қишлоқ хўжалиги соҳасидаги лойиҳаларга йўналтирилди ва 18 100 та аҳоли бандлиги таъминланди. Ушбу кредитларнинг 128,6 млрд.сўми ёшларнинг қишлоқ хўжалиги лойиҳаларини молиялаштиришга йўналтирилди.\nМазкур кредитлар ҳисобига Республикамиз ҳудудларида 118 гектар ер майдонларида иссиқхоналар ташкил этилди, 5 178 та наслли чорва молларига ва 1 475 та паррандачилик хўжаликлари ташкил этилди.\nШунингдек, Осиё тараққиёт банкининг $25 млн. очиқ кредит линиясининг $20 млн. миқдоридаги пул-кредит маблағлари чорвачилик, паррандачилик, балиқчилик ва қуёнчилик соҳасидаги лойиҳаларни молиялаштириш учун жалб этилди.\nБундан ташқари, Япония халқаро ҳамкорлик агентлигининг (JICA) “Мева-сабзавотчилик тармоғида қўшилган қиймат занжири яратишни ривожлантириш” лойиҳаси бўйича 25,6 млн. АҚШ доллари миқдоридаги кредит линияси доирасида 21,4 млн. доллар эквивалентидаги маблағлар мева-сабзавотчилик соҳасидаги лойиҳаларни молиялаштириш учун жалб этилди.\nТеги mikrokreditbank tashkent


Статистик маълумотлар: 2018 йилнинг 2-чорак натижалари Uzcard\nСтатистик маълумотлар: 2018 йилнинг 2-чорак натижалари\nЯгона умумреспублика процессинг маркази маълумотларига биноан, 2018 йилнинг 2-чорак натижаларига кўра, Ўзекистон ҳудудида амалга оширилган e-commerce транзакциялар сони жорий йилнинг 1-чорак кўрсаткичлари билан таққосланганда ўсиш кўрсаткичларини намоён қилди.\nНатижада, жорий йилнинг 2-чорагида e-commerce транзакциялар сони 71,4 млн.и ташкил этиб, 2018 йилнинг ўтган 1-чорагидаги 70,8 млн.лик ҳолатга нисбатан 0,9% лик ўсишни қайд этди.\n2-чоракда электрон коммерция бўйича амалга оширилган транзакцияларнинг жами миқдори 872,4 млрд.сўмни ташкил этди. Ушбу кўрсаткич 2018 йилнинг 1-чоракида қайд этилган 663,5 млрд.сўмга нисбатан 31,5% га ўсишни кўрсатмоқда.\nМуомалага чиқарилган пластик карталарнинг умумий сони бўйича эса, 2-чоракда 813 831 та пластик картасини ташкил этиб, жорий йилнинг 1-чоракида қайд этилган 855 588 тага нисбатан 4,9% лик пасайиш билан белгиланди.\nУмумий кўрсаткичларни ҳисобга олганда, муомалага чиқарилган пластик карталар сони бўйича “Халқ банки” 180 374 талик кўрсаткич билан етакчилик қилмоқда. Иккинчи ўринда “ Агробанк” 129 667 та ҳамда “Ўзбекистон Республикаси Миллий банки” 79 776 талик кўрсаткич билан учинчи ўринни эгаллади.


Беларусь президенти сайлови натижалари эълон қилинди, мухолифат уни тан олмади – O'zbekiston milliy paralimpiya assotsiatsiyasi\nБеларуснинг амалдаги президенти Александр Лукашенко 9 август куни ўтказилган сайловда ғолиб бўлди.\nБу ҳақдаги хабар Марказий сайлов комиссияси (МСК) сайтида эълон қилинди.\n«14 август куни Марказий сайлов комиссиясининг Беларусь президенти сайлови натижаларига бағишланган йиғилиши ўтказилди. Комиссия сайлов натижаларини тасдиқлаш ҳақида қарор қабул қилди. Беларусь Республикаси президенти сифатида Александр Григорьевич Лукашенко сайланди», – дейилади хабарда.\nКомиссия маълумотига кўра, Лукашенко 80,1 фоиз овоз тўплаган, унинг асосий рақиби Светлана Тихановскаяга 10,12 фоиз сайловчи овоз берган. Бошқа номзодларга берилган овозлар қуйидагича тақсимланган: Андрей Дмитриев – 1,21 фоиз, Анна Канопацкая – 1,68 фоиз, Сергей Черечень – 1,14 фоиз, барчага қарши – 4,59 фоиз.\nЎз навбатида МСК президентликка номзодларнинг сайлов натижаларини тан олмаслик ҳақидаги барча шикоятларини рад қилди.\nКомиссия Светлана Тихановская, Андрей Дмитриев ва Анна Канопацкая томонидан берилган шикоятларни ўрганиб, келтирилган фактларда овоз бериш натижаларини бекор қилишга асос топмаган.\nСергей Череченнинг шикояти МСКга етиб бормаган. У «президентликка номзодлар МСК биносига кириб, кейин қайтиб чиқмаган ҳолатларни кўргани туфайли» шикоят хатини ўз вакиллари орқали бериб юборган. Аммо улар МСК биносига киритилмаган ва уларга хатни почта орқали юбориш шартлиги айтилган.\nБеларусь президентлигига номзод Светлана Тихановскаянинг штаби сайловнинг расмий натижаларини тан олишдан бош тортди.\n«Натижалар ҳақиқатдан йироқдир», – деб таъкидлади сиёсатчининг матбуот котиби Анна Красулина.\nАввалроқ, Тихановская сайловнинг расмий натижаларини тан олмаслиги ҳақида МСКга биринчи бўлиб шикоят йўллаган эди. Мухолифат штаби вакиллари мустақил равишда тўпланган маълумотлар Тихановскаянинг сайловда 70-80 фоиз овоз олгани ва унинг ғолиб чиққанини кўрсатаётганини таъкидлашмоқда.\nБеларусда 6 кундан бери норозилик намойишлари давом этмоқда. Фуқаролар президент сайловининг расмий натижаларига қарши чиқишмоқда. Улар ва кучишлатар идоралари ходимлари ўртасида тўқнашувлар юзага келяпти. Мамлакатнинг йирик саноат корхоналари ишчилари иш ташлаш орқали намойишчиларни қўллаб-қувватлашмоқда. Давлат ОАВ ходимлари ва амалдорлари норозилик тариқасида ишдан бўшаб кетишмоқда.\nМухолифат намойишлардаги зўравонликларга барҳам бериш, тинч намойишлар ва акцияларда қўлга олинган сисёсий маҳкумлар ва фуқароларни озод қилишни, президент сайловини адолатли ўтказишни талаб қилишмоқда.\nПрезидент Абдуҳакимовга Бўстонлиқ тумани раҳбарлигини бажаришни юклатиш таклифини берди


Фуқарога 6 миллион сўмлик моддий зарар ундириб берилди. - Istemol\n2019 йилнинг 7 октябрь куни Ўзбекистон истеъмолчилар ҳуқуқларини ҳимоя қилиш жамиятлари федерацияси Қарши шаҳар жамиятига фуқаро Жабборов Бахтиёр Давлатович томонидан мурожаат келиб тушган. Унга кўра Қарши шаҳар Пахтакор Митти тумани 44 уйда жойлашган “Нуробод севинч” хусусий уй-жой мулкдорлар ширкати фаолиятидан норози эканлиги, ширкат ва фуқаролар ўртасида талаб ва мажбуриятлар акс этган ҳеч қандай шартнома имзоланмаганлиги баён этилган. Фуқаро Жабборов Б. Коммунал тўловларни ўз вақтида амалга ошириб келган. Аммо ширкат ваколатидаги вазифаларга совуққонлик билан қараган, оқибатда фуқаро хонадонининг томидан сув томиб ўтиб, уйига зарар етказган. Зарарнинг умумий суммаси 5.916.052 (беш миллион тўққиз юз ўн олти минг эллик икки) сўмни ташкил этиб, ширкат ушбу зарарни қоплаб беришдан бош тортган. Натижада Ўзбекистон истеъмолчилар ҳуқуқларини ҳимоя қилиш жамиятлари федерацияси Қарши шаҳар жамияти фуқаро Жабборов Б.нинг иши юзасидан Фуқаролар иши бўйича Қарши туманлараро судига даво аризаси билан муражаат этди. Суднинг ҳал қилув қарори билан жорий йилнинг 25 май куни фуқаронинг истеъмолчи сифатидаги ҳуқуқлари ҳимоя қилиниб, унинг давоси қаноатлантирилда ва 5.916.052 (беш миллион тўққиз юз ўн олти минг эллик икки) сўм моддий зарар ундириб берилди.